Vučić i patrijarh zabrinuti zbog hapšenja, pozivaju na mir i pribranost - Sputnjik Srbija\nVučić i patrijarh zabrinuti zbog hapšenja, pozivaju na mir i pribranost\n11:20 13.05.2020 (osveženo 11:30 13.05.2020) Preuzmite kraći link\nPredsednik Srbije Aleksandar Vučić i srpski patrijarh Irinej izrazili su veliku zabrinutost zbog hapšenja vladike Joanikija i sveštenika Srpske pravoslavne crkve u Crnoj Gori, ali i nadu da će narod postupati mirno i pribrano.\nVučić i Irinej su razgovarali telefonom o dešavanjima, a posle razgovora je izdato zajedničko saopštenje, koje prenosimo integralno.\n„Predsednik Vučić i Njegova Svetost patrijarh izrazili su veliku zabrinutost povodom hapšenja vladike Joanikija i sveštenika SPC u Crnoj Gori i izrazili nadu da će naš narod postupati mirno i pribrano u ovim trenucima u kojima niko razuman ne priželjkuje bilo kakve nemire i sukobe.\nPatrijarh srpski G. Irinej je podsetio da je kulminacija neprijateljskog odnosa države Crne Gore prema Srpskoj pravoslavnoj crkvi započela usvajanjem kontroverznog Zakona o slobodi veroispovesti uz grubo ignorisanje zahteva SPC za ravnopravnim položajem u odnosu na sve druge crkve i verske zajednice i zaštitu prava koja naša crkva poseduje vekovima.\nČinjenica da je zakon usvojen uz veliko negodovanje našeg naroda krajem prošle i početkom ove godine, a da se sada hapse i u pritvoru zadržavaju episkop i sveštenici, samo je dokaz da crnogorska država sprovodi progon Srpske pravoslavne crkve.\nPredsednik Vučić je pružio punu podršku patrijarhu srpskom G. Irineju i episkopima srpske crkve u Crnoj Gori u njihovim naporima da se svi problemi sa kojima se suočava rešavaju dijalogom, na miran način, uz puno uvažavanje prava i sloboda vernika SPC i izrazio uverenje da će vladika Joanikije i ostali uhapšeni sveštenici biti pušteni na slobodu u najkraćem mogućem periodu“.\nFotografije kakve nisu viđene decenijama: Crnogorska policija hapsi vladiku i sveštenike /foto/\nVladiki Joanikiju i sveštenicima određen pritvor do 72 sata


Savet Federacije će pozvati sve strane ambasadore čije ponašanje se može oceniti kao mešanje u izbore\nKomisija Saveta Federacije za zaštitu državnog suvereniteta planira da pozove na sednicu u septembru ambasadore država, čije ponašanje se može oceniti kao mešanje u izbore u Rusiji, saopštila je za RIA Novosti član komisije Ljudmila Bokova.\n„Na brojnim sajtovima ambasada se objavljuju saopštenja sa detaljnim opisima trasa mitinga koji su se održavali u Moskvi. Nejasna je svrha tih saopštenja: upozorenja svojih građana ili poziv na nemire“, zapitala se senatorka.\nPrema njenim rečima, to se može ocenjivati kao mešanje u unutrašnje stvari Rusije, između ostalog, i u izborni proces.\n„Želeli bismo da razgovaramo o tome sa ambasadorima tih država, uključujući među njih i SAD“, izjavila je Bokova.\nRanije je američka ambasada objavila na svom nalogu na Tviteru detaljnu trasu mitinga koji je održan 3. avgusta i koji nije dobio potrebnu dozvolu, i pozvala je da se izbegava događaj. Zvanična predstavnica Ministarstva spoljnih poslova Marija Zaharova je izjavila da će Moskva obavestiti rukovodstvo SAD i Nemačke o tome kako se njihove diplomate i mediji mešaju u unutrašnje stvari Rusije informisanjem o nedozvoljenim mitinzima u Moskvi.


Srbija – IN info\nPredstavnica Srbije Ana Đurić Konstrakta sa pesmom „In corpore sano“ osvojila je odlično 5. mesto. Konstrakta je najviše bodova, dvanaest dobila od žirija Crne Gore i Hrvatske.\nSrpska predstavnica plasirala se u veliko finale.Na evrovizijskoj sceni Ana Đurić vraća se u subotu 14. maja.\nRadovi na „Koridoru mira“\nRadovi na auto-putu Niš – Merdare su intenzivirani, ministar saobraćaja i infrastrukture Tomislav Momirović, očekuje da će radovi biti završeni u roku od dve godine, takođe da će se spojiti Prokuplje i Niš najkvalitetnijom saobraćajnicom, a onda nastaviti dalje do Kuršumlije. On je obišao radove na auto-putu i izjavio kako je primarni cilj da se […]\nNa putevima u Srbiji otkriveno 29.857 prekršaja\nPripadnici Ministarstva unutrašnjih poslova, Uprave saobraćajne policije, u akciji pojačane kontrole saobraćaja, koja je sprovedena od 21. do 27. marta na putevima u Republici Srbiji, otkrili su 29.857 prekršaja, od čega je čak 22.403 prekoračenje brzine. U naselju je zaustavljen 16.471 vozač koji je prekoračio dozvoljenu brzinu, od čega 2.382 vozača u zoni pešačkih prelaza, […]\nSvi građani koji imaju simptome kovid 19 infekcije, mogu da se jave u sledećim kovid ambulantima Doma zdravlja Niš za odrasle, do petka od 07.00-22.00 h, a od subote 26.02.2022. i na dalje od 07.00-17.00 h: – kovid ambulanta u centralnom objektu Doma zdravlja Niš, ulaz u laboratoriju ( levo od ulaza 1), jasno obeležen […]\nRaspisani lokalni izbori u Srbiji\nPredsednik parlamenta Ivica Dačić potpisao je odluku o raspisivanju izbora za odbornike skupština gradova i skupština opština u Republici Srbiji, za 3. april 2022. godine. Dačić se svim učesnicima na izborima poželeo uspešnu kampanju i fer izbore. Predsednik Skupštine je ukazao na to da će, imajući u vidu da će uslediti odluka predsednika Srbije o […]\nDirektorka Instituta za javno zdravlje „Batut“ Verica Jovanović izjavila je da je registrovan prvi slučaj flurone u Srbiji. Istovremeno prisustvo virusa gripa i koronavirusa kod jedne osobe.\nGrađani podržali izmene Ustava\nNa referendumu koji je održan juče u Srbiji većina građana se izjasnila za promene Ustava.\nPojačana kontrola saobraćaja do 10. januara\nPripadnici Ministarstva unutrašnjih poslova, Uprave saobraćajne policije, tokom akcije pojačane kontrole saobraćaja usmerene na otkrivanje saobraćajnih prekršaja – prekoračenje dozvoljene brzine, vožnja pod dejstvom alkohola i psihoaktivnih supstanci, kao i nekorišćenje sigurnosnog pojasa otkrili su i sankcionisali ukupno 11.888 vozača na teritoriji Republike Srbije. Za četiri dana, policija je iz saobraćaja isključila 1.126 vozača zbog […]\nKrenula upotreba novih fiskalnih kasa\nPred Novu godinu, sa Poreskom upravom povezana je i prva fiskalna kasa. Trenutno za sada su odobrena četiri tipa fiskalnih kasa i osamdeset softvera. Za subvencije koje daje država za nabavku novih uređaja, privrednici mogu da se prijave od kraja januara meseca. Do kraja aprila meseca se mogu koristiti stari uređaju a od 1. maja […]


Dejo se nada da Partizan neće šutirati penal u derbiju! - Sportske.net\nDejo se nada da Partizan neće šutirati penal u derbiju!\nFudbalski genije izneo svoja očekivanja pred večerašnji "večiti" derbi.\nVučelić o odnosu Zvezde i FSS: "Svađaju se i mire preko naših leđa"Vučelić o odnosu Zvezde i FSS: "Svađaju se i mire preko naših leđa"Loša vest za Zvezdu pred derbiGovor brojki - Kakav je Mažićev učinak na derbijima?Govor brojki - Kakav je Mažićev učinak na derbijima?\nLegendarni Dejan Savićević odigrao je mnogo velikih utakmica tokom igračke karijere, a jedan je od onih koji su imali čast da budu deo najveće svetkovine srpskog fudbala.\nSada kao predsednik Fudbalskog saveza Crne Gore ima priliku da posvedoči evropskim uspesima "večitih" i da iznese svoja očekivanja pred 156. prvenstveni okršaj Partizana i Crvene zvezde.\n"Time što su se Zvezda i Partizan plasirali u nokaut fazu Lige Evrope i što će Srbija biti učesnik Svetskog prvenstva, srpski fudbal je doživeo renesansu. Za fudbal u Srbiji 2017. godina je i te kako uspešna, pa neka se fantastični rezultati nastave i naredne", kaže Savićević za "Blic".\nDejo 'Genije' smatra da njegov bivši klub ima bolji tim i da je u tom smislu u prednosti u odnosu na Partizan. Evo šta kaže o čuvenom penalu na koji crno-beli čekaju 22 godine.\n"Mislim da Zvezda ima bolji tim i normalno je da očekujem njenu pobedu. Ne bih imao ništa protiv da se tradicija nastavi, da Partizan ni na ovom derbiju ne šutira penal", uz osmeh je poručio Dejan Savićević.\nPartizanu je poslednji penal u "večitim" derbijima sviran 18. marta 1995. godine, a siguran izvođač najstrože kazne bio je Savićevićev zemlja Damir Čakar.\nVečerašnji 156. "večiti" derbi biće odigran u okviru 22. kola Super lige Srbije. Utakmica počinje u 18 časova.


Tag / Devojčice / Vesti online\nTinejdžerke imaju dvostruko veći rizik od dečaka za pojavu simptoma depresije povezane sa korišćenjem društvenih mreža, navode naučnici.\n12:55 >> 14:31\nb92.net,telegraf.rs 0 komentara\nDve petogodišnje devojčice povređene su u Rumi u dvorištu vrtića kada ih je udarilo dostavno vozilo. ...\nUdaju devojčice stare osam godina da bi porodica vratila dugove\nDečji brakovi u ratom razorenom Jemenu nisu retkost, a CNN je upravo o ovoj temi napravio priču, i istraživao je razloge zbog kojih se dogovaraju udaje devojčica često mlađih i od deset godina.\nKoje je najpopularnije ime za devojčice na svetu?\nPočetkom 2017. godine saznali smo da je najpopularnije ime za devojčice na svetu Olivia, ali 11 meseci kasnije to se promenilo i na prvom mestu našlo se jedno drugo ime koje nije neuobičajeno i u...


Predsednik Srbije Aleksandar Vučić izjavio je danas da Srbija želi najbolje odnose sa Velikom Britanijom ali je i pozvao tu zemlju i ostale zapadne sile da se uzdrže od podrške nasilnim akcijama prištinskih vlasti poput nedavne na severu Kosova i Metohije. Upitan da li je bilo reakcija na kritike koje je tim povodom prethodnih dana uputio Velikoj Britaniji, Vučić je rekao da je bilo „neoficijelnih primedbi i razgovora”. „Meni je dovoljno da im kažem da pročitaju saopštenje svoje ambasade u Prištini. Uvek ću želeti da imamo najbolje odnose sa Velikom Britanijom, mnogo su nam pomogli oko nabavke vakcina AstraZeneka i Moravskog koridora ali nemojte da nam vređate inteligenciju”, kazao je Vučić novinarima u Beogradu posle posete centrali BIA, javlja Beta. Najavio je da bi krajem meseca


"Zajednici zajedno 2019": NIS podržao zdravstvene institucije širom Srbije | odgovornoposlovanje.rs\nBeograd, 01. jun 2019. – Kompanija NIS će u okviru društveno odgovornog programa “Zajednici zajedno 2019“ podržati 20 zdravstvenih ustanova širom Srbije i uložiti gotovo milion evra (116,5 miliona dinara) u institucije u kojima se leče najmlađi. Ustanove koje će NIS podržati u Beogradu, Novom Sadu, Nišu, Čačku, Pančevu, Požarevcu, Zrenjaninu, Kikindi, Novom Bečeju, Srbobranu, Žitištu, Kanjiži i Plandištu izabrane su na konkursu, a o izboru projekata odlučivala je komisija sastavljena od predstavnika Ministarstva zdravlja Srbije, lokalnih zajednica i kompanije NIS.\nUlaganje u poboljšanje uslova za rad zdravstvenih institucija je deo strateškog opredeljenja NIS-a, a kompanija je do sada u podršku ustanovama u kojima se leče najmlađi kroz različite programe investirala gotovo 100 miliona dinara. Tako je NIS donirao sredstva za nabavku savremenih aparata Institutu za zdravstvenu zaštitu dece i omladine Vojvodine u Novom Sadu, Univerzitetskoj dečjoj klinici „Tiršova“ u Beogradu, Opštoj bolnici „Studenica“ u Kraljevu i Kliničko-bolničkom centru u Kosovskoj Mitrovici. NIS je podržao i Hemato-onkološko odeljenje za dečje interne bolesti u Nišu, kao i Institut za zdravstvenu zaštitu majke i deteta „Dr Vukan Čupić“.


Organizacioni aspekt javnih preduzeća | studenti.rs\nPočetna Skripte Menadžment Organizacioni aspekt javnih preduzeća\nOrganizacioni aspekt javnih preduzeća\nObjavio roko.orlovic 19. novembar 2015. Prijavi dokument\nJavna preduzeća predstavljaju značajan fenomen, kako po mestu i ulozi koju imaju u savremenim privredama, tako i po pažnji koja im se posvećuje u ekonomskoj literaturi. Veliki broj različitih oblika u kojima se sreću javna preduzeća zahteva da se najpre pojmovno odrede javna preduzeća i razmotre njihove najvažnije zajedničke karakteristike. U nastavku biće dat pregled osnovnih područja delatnosti javnih preduzeća, istaknut značaj i neophodnost njihovog osnivanja.\nCiljevima regulisanja javnih preduzeća i osnovnim instrumentima koji se pri tom koriste.\n1. Pojam i vrste javnih preduzeća\nTeškoće na koje nailaze pokušaji da se precizno definiše pojam “javno preduzeće” posledica su brojnih razlika koje postoje između ovih preduzeća u različitim zemljama, različitim delatnostima I granama u okviru pojedinačnih zemalja, kao i različitim karakteristikama javnih preduzeća u različitim periodima vremena.\nOve razlike ispoljavaju se u institucionalnim oblicima javnih preduzeća, njihovoj delatnosti, položaju koji imaju u privrednom sistemu , instrumentima kojima se reguliše njihovo funkcionisanje , ekonomskoj efikasnosti i sl. Imajući u vidu ove razlike, javna preduzeća se na najopštiji način mogu definisati kao preduzeća čije se osnivanje i funkcionisanje može dovesti u vezu sa javnim (opštim) interesom i u kome javna vlast (država) u potpunosti ili delimično obavlja ulogu preduzetnika.\nU nastojanju da se bliže odredi pojam javnih preduzeća, obično se ističu preovlađujuće, bitne karakteristike javnih preduzeća, zajedničke većini ovih preduzeća, karakteristike po kojima se javna preduzeća upravo i razlikuju od ostalih preduzeća.\nBitno je istaći da je svakako najvažnija karakteristika javnih preduzeća, iz koje proističu i ostale osobenosti ovih preduzeća, proizvodnja i distribucija “esencijalnih dobara” kao i funkcionisanje u “javnom interesu”.Nedovoljna odredjenost ovih pojmova jedan je od osnovnih razloga što se broj i zastupljenost javnih preduzeća u različitim privrednim granama menjaju u zavisnosti od preovlađujućeg javnog mišljenja i ciljeva aktuelne vlasti.\nOdsustvo direktne konkurencije u oblastima u kojima deluju javna preduzeća, kao njihova sledeća bitna karakteristika, uslovljeno je, pre svega, nedostacima tržišnog mehanizma u regulisanju nekih delatnosti. Među tim delatnostima svakako najvažniji su prirodni monopoli. Osnovna karakteristika prirodnih monopola jeste da je konkurencija u delatnostima u kojima deluju prirodni monopoli ekonomski neracionalna, a nekim slučajevima i tehnički neizvodljiva. Monopolski položaj javnih preduzeća, s jedne strane, I njihov značaj za život i funkcionisanje određene društvene zajednice, s druge strane, nužno zahtevaju određeni oblik javnog regulisanja ovih preduzeća, što predstavlja njihovu sledeću bitnu karakteristiku.\nPored ovih, mogu se navesti i mnoge druge manje značajne karakteristike javnih preduzeća. Među njima naročito često isticana karakteristika je da javna preduzeća, posebno onaj deo ovih preduzeća koja spadaju u tzv. Javne službe, imaju velike inicijalne investicije u opremu.\nJavna preduzeća sreću se u različitim pravnim oblicima. Preduzeća koja obavljaju delatnost od javnog interesa obično su u formi privrednih društava. Međutim, u obavljanju svoje delatnosti imaju ograničenu samostalnost jer javna vlast (država ili jedinica lokalne samouprave) ima posebna upravljačka prava u ovim preuzećima, čak i kada nisu u javnoj svojini. Kontrolu nad njihovim poslovanjem država ostvaruje posedovanjem njihovih akcija, svih ili jednog dela i često, preko svojih predstavnika u organima upravljanja. Pored ovog oblika javna preduzeća se sreću u formi javne korporacije, koja je institucija javnog prava sa posebnim pravnim subjektivitetom. Po pravilu osniva se posebnim zakonom ili odlukom nadležnog državnog organa u privrednim granama za koje je država posebno zainteresovana. Javne korporacije prvenstveno se finansiraju sredstvima koje dobijaju od države, kao što su npr. Dotacije u Francuskoj ili dividende od javnog kapitala u V. Britaniji, a kao dopunski izvor sredstava može se koristiti i kredit. Ne mogu se osnivati u obliku akcionarskog društva, te stoga ne mogu pribavljati kapital emitovanjem akcija. Javne korporacije najviše su zastupljene u V.Britaniji, SAD, Francuskoj, Italiji, Austriji dok se u Nemačkoj retko sreću.\nPored javnih preduzeća u nekim zemljama u zadovoljavanju vitalnih potreba učestvuju i različite vladine agencije, odnosno agencije nadležnih ministarstava. Iako su po neim karakteristikama, pre svega po odgovornosti koju imaju u zadovoljavanju vitalnih potreba društvene zajednice, slične javnim preduzećima, ove agencije se ne mogu smatrati javnim preduzećima. Ovo pre svega, zato što nemaju pravni subjektivitet, ali i po tome što je njihov račun prihoda sastavni deo državnog budzeta.\nUpravljanje javnim sektorom Milan Samenković\nŠkolska godina: Milan Samenković\nSrbija, Novi Sad, Visoka škola strukovnih studija za menadžment u saobraćaju u Nišu


U Kantonu Sarajevo 199 novozaraženih koronom, preminula jedna osoba - Index.ba\nProteklog dana, u Kantonu Sarajevo je potvrđeno 199 novih slučajeva zaraze koronavirusom, nakon laboratorijskog testiranja 1.113 uzoraka.\nU istom periodu, od infekcije se oporavilo 170 naših sugrađana, dok je jedna osoba preminula od posljedica ove bolesti. Trenutno je na bolničkom liječenju 216 pacijenata, od kojih je 197 sa akutnom infekcijom, dok su ostali post covid ili se nalaze na opservaciji/trijaži. Trenutni udio vakcinisanih osoba u broju hospitaliziranih u našim bolnicama je 11,6 posto.\nNa Kliničkom centru Univerziteta u Sarajevu liječi se 139 pacijenata, a u Općoj bolnici ‘Prim.dr. Abdulah Nakaš’ 77. Na respiratoru je 11 pacijenata, 13 koristi neinvazivnu ventilaciju, dok ih je devet na kiseoničkoj potpori disanju iznad 15 litara u minuti.\nPrethodni članakEvropska unija poziva na smanjenje napetosti na sjeveru Kosova\nNaredni članakĆirilica iznad latinice: Klub Bošnjaka pokreće zaštitu vitalnog nacionalnog interesa


Dogovorena kolicija SDA i Stranke za BIH za lokalne izbore\nStranka demokratske akcije (SDA) i Stranka za BiH (SBiH) dogovorili su danas u Sarajevu da će na predstojećim lokalnim izborima u BiH, posebno u Srebrenici i Jajcu, nastupati zajednički, te pozvali sve probosanske stranke da se pridruže koaliciji.\nKada je riječ o Srebrenici, SBiH će podržati nezavisnog kandidata Ćamila Durakovića, a u vijećima u Srebrenici i Jajcu će nastupiti zajedničkom listom. Jedni druge će podržavati i u onim opštinama gdje za to bude postojao interes opštinskih odbora ovih stranaka.\nSDA i SBiH su opredijeljene za očuvanje BiH, ponovio je Tihić, te pozvao sve probosanske stranke da im se pridruže u pravljenju "bloka za očuvanje BiH".\nKomentarišući najavu moguće rekonstrukcije Vlade FBiH i ulogu HDZ-a BiH u toj situaciji, Tihić je rekao da će SDA biti protiv.\n„Dogovor SDP-a, HDZ-a i Stranke za bolju budućnost BiH mora biti proveden u skladu sa zakonom i Ustavom. Kada je u pitanju nivo BiH, dobio sam čvrsta uvjeravanja lidera HDZ-a BiH Dragana Čovića da predsjedavajući Savjeta ministara BiH Vjekoslav Bevanda neće pokrenuti proceduru za razrješenje ministara iz SDA sve dok ne budu imenovani ministri HDZ-a BiH u Vladu FBiH", rekao je Tihić.


Direktor vesti televizije N1 Igor Božić rekao je UNS-u da su se novinarka Ksenija Pavkov i snimatelj Aleksandar Milanović vraćali posle celodnevnog izveštavanja i da im je put preprečio automobil koji se iznenada pojavio. Vozač je, kako kaže Božić, otvorio prozor i telefonom fotografisao novinarsku ekipu i njihov automobil. Potom je novinarka snimila osobu koja ih je zaustavila. Posle nekoliko minuta i telefonskog razgovora vozač koji je zaustavio ekipu N1 pomerio je svoj automobil i omogućio njihovo dalje kretanje.\nNovinarska ekipa nije mogla juče da priđe barakama u kojima su smešteni radnici iz Vijetnama. Iako prethodna dva puta nije bilo smetnji, ovom prilikom ih je u tome onemogućilo privatno obezbeđenje.\nBožić je rekao da će N1 nadležnima prijaviti ovaj slučaj i da se radi o zabrani slobode kretanja, jednom u nizu incidenata u poslednjih nedelju dana.\nUNS podseća da je u junu ove godine protestovao zbog ometanja snimanja televizijskoj ekipi Njuzmaks adrija ispred fabrike guma Linglong koja se gradi u okolini Zrenjanina.\nUNS očekuje brzu policijsku istragu i pratiće odgovor nadležnih u okviru Stalne radne grupe za bezbednost i zaštitu novinara i Vladine Radne grupe za bezbednost novinara.\nLinglong N1 Napadi na N1 Ometanje novinara UNS Zrenjanin\n← Gosti N1: Strategija vlasti je da rad istraživačkih novinara predstavi kao laž (VIDEO)\nPrva presuda za mnogobrojne pretnje upućene novinaru Nedimu Sjedinoviću →


Beta 27. januara 2022. 10:40\nPromena imena biće se u tri zemlje u kojima PPF grupa koristi brend Telenor – u Srbiji, Madjarskoj i Bugarskoj.\n„Naša poslovna strategija zasniva se na tri cilja: da pružimo najbolje korisničko iskustvo i najmoderniju mrežu, uz visok novo efikasnosti i profitabilnosti. Za ostvarenje tih ciljeva, neophodan nam je jak brend“, rekao je izvršni direktor TMT CEE (Tehnologija, Mediji, Telekomunikacije za CEE region) PPF Telekom grupe Marek Slačik.\n„Imamo čvrstu i jaku osnovu koju smo stvorili pod Telenor brendom na kojoj ćemo dalje da gradimo odnos sa korisnicima, i stvaramo dodatnu vrednost pod novim, Yettel brendom“, dodao je Slačik.\n„Yettel je novo ime, nova reč. Tokom 2022. godine lansiraćemo nove proizvode i usluge, dok nam strateški fokus ostaje nepromenjen: želimo da dalje razvijamo poslovanje i srpsko tržište, doprinosimo privredi i zajednici i ponudimo kvalitetne usluge kroz najsavremeniju mrežu i infrastrukturu“, rekao je generalni direktor kompanije u Srbiji Majk Mišel.


OSTAVKE ZBOG SKANDALA Dva australijska ministra se povukla za nedelju dana\nAustralijski premijer Malkolm Turnbul najavio je danas novu rekonstrukciju vlade pošto su tri ministra podnela ostavke, a dvoje ih najavilo da neće učestvovati na predstojećim izborima.\nPremijer je rekao da bi ove izmene u vladi trebalo da pruže šansu mlađim ministrima.\n"U pitanju je tranzicija, promena i to je vrlo važno", rekao je Turnbul novinarima.\nJedan ministar ostavku je dao u decembru posle skandala u vezi sa njegovim ponašanjem u jednom baru u Hongkongu.\nDvojica ministara su ostavke podneli prošle nedelje - jedan zbog optužbi da je službeni put u Peking iskoristio za svoje interese, a drugi zbog skandala vezano za ilegalni uvid u dnevnik predsednika Donjeg doma Parlamenta Australije.\nZemlja koja je bila RAJ ZA BALKANCE sada ZATVARA VRATA za strane radnike\nAustralija želi da se izbegne sukob sa Severnom Korejom


Turistička organizacija Vojvodine na godišnjem Generalnom sastanku i Tematskoj konferenciji „NECSTouR“ mreže u Santa Kruzu | Novosti.RS\n19. 07. 2019. u 09:00\nTuristička organizacija Vojvodine je prisustvovala kao punopravni član „NECSTouR“ mreže na godišnjem Generalnom sastanku i Tematskoj konferenciji u Santa Kruzu na Tenerifima\nTuristička organizacija Vojvodine je prisustvovala kao punopravni član „NECSTouR“ mreže na godišnjem Generalnom sastanku i Tematskoj konferenciji u Santa Kruzu na Tenerifima.\nDa je ova mreža značajna svedoči i podatak da su u „NECSTouR“ mrežu učlanjeni regioni kao što su Andaluzija, Katalonija, Sardinija, Emilija Romanja, Istra i mnogi drugi.\nPrvog dana je održana Tematska konferencija pod nazivom „Primena turističkih trendova u upravljanju podacima, talentima i resursima na Evropskim ostrvima i regijama“.\nNarednog dana na godišnjem Generalnom sastanaku je zvanično predstavljena nova „NECSTouR“ Strategija 2019-2021, koja se bazira na „NECSTouR“ 5S“ održivog turizma, a to su: pamet (Smart), socio- kulturni (Socio-cultural), veštine (Skills), bezbednost (Safety) i statistika (Statistics).\nS tim u vezi naredni „NECSTouR“ Strateški događaj će se održati u Novom Sadu, gde će domaćin biti Pokrajinska vlada i Turistička organizacija Vojvodine. Tema događaja će biti „Bolje mesto za život, bolja mesta za posetiti“ u okviru Evropske prestonice kulture 2021 i Omladinske prestonice Evrope 2019.\nCilj događaja jeste da se primeni ova tema kao sredstvo u rešavanju studije slučaja: Prestonica kulture – pre, tokom i posle ovoj tematskog događaja. To uključuje promovisanje principa, primere dobre prakse na destinaciji i opširniji dijalog o kulturnom nasleđu destinacije.\nPored uloge da okuplja sve članove „NECSTouR“, donosi i važne odluke u cilju najbolje budućnosti za mrežu.\nOvogodišnji sastanak se bavio razmenom znanja i novim strateškim delovanjem poslovnih udruženja pod nazivom „NECSTouR 5S Matching event 1st edition“.


Srbija porazom od Francuske završila učešće na Evropskom prvenstvu - | K-013 Portal\nRukometaši Srbije poraženi su od Francuske sa 25:29 (7:16), u poslednjem, trećem kolu Grupe C Evropskog prvenstva. Srbija je takmičenje završila kao treća u grupi i tako se oprostila od ovogodišnjeg Evropskog prvenstva.\nRukometaši Srbije su veoma loše odigrali prvo poluvreme, posebno u fazi napada.\nSvetla tačka u našoj selekciji bio je golman Cupara koji je sprečio da Francuzi odu na odmor sa još ubedljivijom prednošću.\nU nastavku susreta Francuzi su bez mnogo problema uspevali da sačuvaju prednost sa poluvremena. Opuštanje Francuskih igrača pred sam kraj meča Srbija je iskoristila kako bi na kraju ublažila poraz.\nNajefikasniji kod Srbije bili su Bogdan Radivojević sa sedam i Lazar Kukić i Mijailo Marsenić sa po četiri gola. Po dva pogotka su postigli Dragan Pešmalbek, Mladen Sotić i Marko Milosavljević, dok su Uroš Borzaš, Stevan Sretenović, Darko Đukić i Ivan Pešić postigli po jedan gol.\nFrancuze su do pobede predvodili Kentin Maje sa šest i Dika Mem sa pet golova.\nPrvo mesto u grupi zauzela je Francuska sa sve tri pobede, drugo mesto i prolaz dalje je obezbedila i Hrvatska sa dva trijumfa, Srbija je treća sa jednom pobedom, dok je Ukrajina četvrta sa sva tri poraza.


Dan online - Drustvo: Njegošev rođendan kao državni praznik - 2016-12-24\nDrustvo ODBOR ZA POLITIČKI SISTEM USVOJIO IZMJENE ZAKONA Njegošev rođendan kao državni praznik\nOdbor za politički sistem, pravosuđe i upravu usvojio je juče izmjene Zakona o državnim praznicima, kojima je predviđeno da 13. novembar, dan rođenja Petra Drugog Petrovića Njegoša, bude državni praznik. Konačnu odluku o određivanju 13. novembra kao praznika daće plenum na sjednici u utorak.\n– U istoriji svih civilizovanih naroda i država postoje određeni datumi kojima se slave i obilježavaju događaji ili ličnosti značajne za izgradnju i utemeljenje država, njihovu kulturu, istoriju, tradiciju. Obilježavanje takvih praznika je važan civilizacijski i kulturni čin, koji na specifičan način doprinosi utemeljenju, jačanju i očuvanju naslijeđenih kulturno-istorijskih vrijednosti. U skladu sa iskustvima drugih država, u praznike treba uvrstiti datume posvećene najznačajnijim ličnostima iz crnogorske istorije, koji su svojim djelom obilježili duhovno, državno i nacionalno biće Crne Gore – navodi se u obrazloženju.\nPetar Drugi Petrović Njegoš bio je na prestolu Crne Gore u vrijeme plemenske podijeljenosti, siromaštva, nerazvijenih državnih instituta. Reformama koje je sproveo postavio je temelje crnogorske države. Njegovo književno stvaralaštvo je i nakon skoro dva vijeka podjednako aktuelno i to ne samo u Crnoj Gori, već i među evropskim i drugim narodima u svijetu.M.S.


Održana radionica za medije - Klimatske promene\nOdržana radionica za medije\nRadionica za medije iz oblasti klimatskih promena\nU prostorijama Programa Ujedinjenjih nacija za razvoj (UNDP) u Beogradu održana je 25. Novembra radionica za medije iz oblasti klimatskih promena.\nRadionica namenjena novinarima i urednicima koji u svojim redakcijama pokrivaju klimatske promene, ekologiju, energetiku, poljoprivredu, privredu, javne propise i slično, organizovana je pod pokroviteljstvom UNDPa i Ministarstva poljoprivrede i zaštite životne sredine.\nOvaj događaj u susret 21-oj Konferenciji članica (COP21) Okvirne konvencije Ujedinjenih nacija o promeni klime bio je prilika je da se medijskoj javnosti predstave materijali od značaja za ovu oblast u Republici Srbiji a posebno:\n– Najnovija naučna saznanja o trendovima promene klime u Srbiji\n– Publikacije za širu javnost koje UNDP priprema u saradnji sa Ministarstvom poljoprivrede i zaštite životne sredine, iz oblasti klimatskih promena i zdravlja, poljoprivrede, voda i energetike i industrije, zasnovane na podacima u Prvom dvogodišnjem ažuriranom izveštaju i Drugoj nacionalnoj komunikaciji (prema Okvirnoj Konvenciji Ujedinjenih nacija o promeni klime)\n– Međunarodne inicijative u ovoj oblasti i njihov značaj za privredu, zakonodavstvo i institucije Republike Srbije\n– Iskustva i izazovi u izveštavanju o klimatskim promenama u medijima\nRadionici za medije su se obratili vodeći stručnjaci iz ove oblasti u Srbiji, a skup su otvorili Njena Ekselencija Kristin Moro, Ambasador Republike Francuske u Srbiji, kao i Steliana Nedera zamenica stalnog predstavnika UNDP u Republici Srbiji.\nSkupu je prisustvovao veći broj novinara iz stručnih i opštih medija širom Republike Srbije a završen je diskusijom o tome kako unaprediti izveštavanje o ovoj temi u medijima.\nUčesnici radionice su se saglasili da konferencija o klimi u Parizu (COP21) predstavlja istorijsku šansu na globalnom planu da se postigne obavezujući sprorazum o smanjenju emisija gasova sa efektom staklene bašte. Radionica za medije je idealna prilika da se predstave ključni pojmovi iz ove oblasti, radi sadržajnog i blagovremenog obaveštavanja javnosti.\nNauka o klimatskim promenama_V.Djurdjevic\nNovi zakoni za novu klimu-D.Bozanic\nUNDP podrska razvoju i primeni politike klimatskih promena u Srbiji_M.Tadic\nPrilagodjavanje na nove klimatske useve_V.Djurjdevic\nIzvestavanje o klimatskim promenama_B.Vranes\nPrethodnoPrevious post:Izveštaj o zbirnom efektu nameravanih nacionalno određenih kontribucijaSledećeNext post:Klimatske promene – vreme je za globalni sporazum


Produžen pritvor osumnjičenoj za pokušaj ubistva Milana Beka\nM. D. 17. avgusta 2015. 15:02\nViši sud u Beogradu produžio je pritvor Maji Adrovac, koja se sumnjiči za učešće u pokušaju ubistva biznismena Milana Beka prošle godine u novembru, koji tek treba da bude saslušan kod tužioca u svojstvu oštećenog.\nMaji Adrovac je pritvor produžen u petak za još 30 dana, rekla je portparol suda Tanja Koljenšić.\nAdrovac je od hapšenja 17. jula u pritvoru koji joj je određen zbog težine krivičnog dela i uznemirenja javnosti, kao i zbog opasnosti da ne ponovi ili ne dovrši pokušano delo.\nProšle sedmice pred tužiocem je u istrazi svedočio Bekov vozač koji je bio za volanom auta iz kojeg je biznismen izlazio kada je na njega otvorena paljba, a pre toga su saslušani i baštovan i još jedan zaposleni u bekovom domaćinstvu.\nPod zvaničnom istragom za učešće u pokušaju ubistva Beka za sada je samo Maja Adrovac čiji je DNK nađen na čauri ispaljenog metka.\nViše tužilaštvo u Beogradu je 18. jula donelo naredbu o sporovođenju istrage protiv Maje Adrovac zbog sumnje da je učestvovala u pokušaju ubistva beogradskog biznismena.\nNa teret joj stavlja krivično delo teško ubistvo u pokušaju, za koje je zaprećena kazna od 10 do 30-40 godina zatvora.\nMajin suprug Ivan Adrovac poznat je u kriminalim krugovima i za sada nije dostupan pravosudnim organima.\nNa Milana Beka 14. novembra 2014. godine pucano je ispred njegove kuće u Ulici Andre Nikolića na Senjaku dok je izlazio iz auta, kada je zadobio teške povrede.\nSumnja se da je napadač imao još jednog saučesnika.\nMaja AdrovacMilan Bekopritvor


Rođena 30. oktobra 1984. u Alcobaca, Portugalija, Susana Ramalho je diplomirala na urbanističkom menadžmentu i arhitekturi na Arhitektonskog fakulteta Univerziteta u Lisabonu 2007. Godine. Takođe integrisala kurs pejzažne arhitekture u IUAV - Univerzitetskom institutu za arhitekturu u Veneciji, Italija.\nSvoju profesionalnu karijeru započela je u ECOCHOICE-u, gde je završila stručno usavršavanje za upis u Udruženje portugalskih arhitekata, specijalizirajući se za održivost. Između 2007. i 2008. godine radila je kao i asistent izlaganja u FAMC-u - Museu Colecao Berardo (Fondacija moderne i savremene umetnosti - Muzej Berardo kolekcije). Godine 2009. završila je postdiplomske studije iz marketinga, gde je završila Master of Sales & Marketing Management, Team Viev Institute, u Lisabonu. Susana je upisala nekoliko specifičnih kurseva obuke u vezi sa održivošću, kao što su Revizori kvaliteta SBTool PT – H 2010. godine, LEED Green Associate trening u 2012, i 2015. godine obuka za BREEAM Accredited Professional od BRE (Building Research Establishment) u Londonu.\nPridružila se S + A grupi 2014. godine, u S + A Green Lab-u i trenutno je regionalni direktor u Kazahstanu i vođa projekta S + A Green Lab u istoj zemlji.


U toku je javni poziv za uslugu personalnog asistenta – Objektivni\nPočetna/Društvo/U toku je javni poziv za uslugu personalnog asistenta\nKao i prethodne godine očekuje se da i ove godine bude na raspolaganju 40 personalnih asistenata\nU toku je javni poziv za uslugu personalnog asistenta koji pružaju pomoć osobama sa invaliditetom, dok će za lične pratioce biti raspisan u maju mesecu. Kao i prethodne godine očekuje se da i ove godine bude na raspolaganju 40 personalnih asistenata, a izdvojeno je i isto novca iz budžeta grada- 31 milion dinara.\nKako bi se položaj osoba sa invaliditetom u Nišu unapredio i ove godine otvoren je konkurs za sve kojima je potrebna usluga personalnog asistenta. Dok će u maju biti otvoren konkurs i za lične pratioce. Kada je u pitanju personalna asistencija, svi rokovi su ispoštovani, kaže zamenica gradonačelnice zadužena za socijalan pitanja, Dušica Davidović.\nDavidović, dodaje da je grad prošle godine finansirao 40 personalnih asistenata, a toliko će biti angažovano i ove godine. Za sledeću godinu Davidović je najavila možda i uslugu pedagoških asistenata.\nPrema njenim rečima iz budžeta grada izdvojen je 31 milion za personalne asistente i 10 miliona za lične pratioce. Dodaje da je to sasvim dovoljno sredstava za ove usluge.


Serbian Adventures - Istraživanje uloge dijaspore u razvoju turizma u Srbiji i mogućnosti doprinosa promociji Srbije na turističkom tržištu\nSa željom da se turistička ponuda Srbije što bolje predstavi tržištu dijaspore i što bolje sagledaju njene mogućnosti, SerbianAdventures.com – popularna platforma za promociju Srbije i onlajn rezervisanje tura, započinje obimno istraživanje sa ciljem prikupljanja podataka o uticaju dijaspore na turizam u Srbiji. Kroz ovo istraživanje pokušaće se doći do odgovora na koji način dijaspora organizuje svoj turistički boravak u Srbiji, koje destinacije najradije posećuje i kakva su im interesovanja. Istraživanje će takođe dati podatke o potrošnji koja se odnosi na turističke usluge u otadžbini, na koji način ljudi iz dijaspore dolaze do informacija o turističkim ponudama, da li i u kojoj meri postoji interesovanje za investicije u turizam, kao i o tome koliko naša dijaspora može doprineti razvoju i promociji turizma u Srbiji. Dobijeni rezultati će uticati na kreiranje marketinških kampanja koje će u narednom periodu sprovesti ova platforma, što bi trebalo da utiče na povećanje broja turista iz dijaspore i inostranstva, bolju sliku Srbije u svetu kao i na povećanje deviznih prihoda od turizma.\nSvi učesnici ujedno učestvuju i u nagradnoj igri SerbianAdventures-a, pa će se 31.jula, do kada traje istraživanje, organizovati javno izvlačenje nagrada u vidu putovanja i izleta po Srbiji. Jedna od nagrada biće i interesantno dvodnevno putovanje Titovim plavim vozom do Užičke republike za dve osobe.\nParalelno sa istraživanjem, Serbian Adventures otvara i novi „Konkurs za promotere Srbije u inostranstvu“ sa željom da uključi dijasporu u promociju Srbije kao turističke destinacije i doprinese povećanju broja turista iz inostranstva u našoj zemlji.\nImajući u vidu činjenicu da živimo u eri kada svako može da deli različite sadržaje na društvenim mrežama, uloga dijaspore na promociju turizma u Srbiji može biti značajna. Oni, koji su spremni da se više angažuju, odvoje deo svog vremena i uzmu aktivno učešće u promociji Srbije, mogu da se prijave na ovaj konkurs, čiji se uslovi i prijava nalaze na ovom linku. Konkurs je otvoren do 01.septembra posle čega će biti izabrani najbolji kandidati za različite zemlje i regione.\nOdabrane predstavnike očekuje mentorstvo marketing tima SerbianAdventures-a i nova saznanja iz oblasti digitalnog marketinga za vođenje kampanja na svojim tržištima. Očekuje ih takođe i atraktivan affiliate program, a najbolje promotere očekuje i zajednički 5-dnevni obilazak Srbije već u avgustu mesecu!\nOba dela ovog projekta, i Istraživanje o ulozi dijaspore i Konkurs za promotere u dijaspori treba da doprinesu boljem povezivanju naše dijaspore sa maticom i njihovom većem učešću o pozicioniranju Srbije kao atraktivne turističke destinacije. Srbija sa svojom bogatom istorijom, odličnom klimom, prirodnim lepotama, bogatstvom zdrave organski gajene hrane, narodom nadaleko poznatom po gostoprimstvu, bezbedna za boravak i svakako ima velike potencijale za privlačenje daleko većeg broja turista iz inostranstva, kako ljudi našeg porekla, tako i stranaca. Ovaj projekat služi upravo tome.\nPlatforma SerbianAdventures je prošle godine privukla veliku pažnju medija i javnosti konkusom za Najlepši posao u Srbiji, kada je među mnogobrojnim kadidatima izabrana jedna osoba koja je tri meseca putovala po Srbiji i delila svoje utiske sa putovanja na kanalima SerbianAdventures-a.


GRAĐANI KOJI SAMI UPLAĆUJU DOPRINOSE OD 1. AVGUSTA ĆE PLAĆATI RATE PO NOVOM CENOVNIKU\nNajmanja uplata će biti 4.450 dinara, dok će najveća iznositi 63.562 dinara\nGrađani koji sami uplaćuju doprinose kako bi izbegli "rupe u stažu" od 1. avgusta će plaćati rate po novom - skupljem cenovniku. U Penzijskom fondu kažu da će u naredna tri meseca tarife biti povećane za 6,74 odsto, i to zbog inflacije u prethodnom kvartalu. Zato će najmanja uplata biti 4.450 dinara, dok će najveća iznositi 63.562 dinara.\nDoprinose uplaćuju svi oni koji nisu u radnom odnosu, a žele da im teče staž, a to su uglavnom radnici koji su ostali bez posla, domaćice, studenti... U narednom tromesečju će svi oni moći da biraju jednu od 13 ponuđenih osnovica koje se, kao fiktivne plate, kreću u rasponu od 20.224 dinara (minimalna zarada), pa do 288.915 dinara (pet prosečnih plata).\nGrađani koji žele da uplaćuju staž mogu da izaberu bilo koju kategoriju osiguranja, nezavisno od stručne spreme, ali imaju mogućnost i da te osnovice menjaju svakoga meseca.\nNajveći broj osiguranika odlučuje se za najskromnije rate, ali ima i sve više onih koji biraju osnovicu u visini prosečne republičke zarade, pa na račun Fonda PIO uplaćuju doprinose u visini od 10.170 dinara mesečno. Najmanje je onih koji biraju najskuplje tarife i za tu opciju se opredeljuju uglavnom stariji građani koji su imali visoke plate, pa čuvaju visok prosek na osnovu kojeg će dobijati i dobru penziju.\nIzvor: Vebsajt dnevnog lista "Večernje novosti", 27.7.2012.


Laguna: Aleksandar Žikić - Mesto u mećavi\nNaslovna » BG svaštara » Književnost » Laguna: Aleksandar Žikić – Mesto u mećavi\nAh Neša 26. januar 2015. Književnost Postavite komentar\nUvodnu reč dao je Dejan Papić, direktor Lagune, koja je i izdavač knjige predstavljene kao „najizraženiji portret jednog rok umetnika u domaćoj publicistici“, dok je odlomke iz knjige čitala glumica Lora Orlović.\n„Aleksandar Žikić je najadekvatniji pisac, a Laguna najadekvatniji izdavač za ovu knjigu, kao što je i SKC najadekvatnije mesto za njeno predstavljanje“, istakao je Papić, podsetivši da je 1980. godine baš u SKC-u prvi put čuo Milana Mladenovića koji je tada nastupao sa grupom Šarlo Akrobata, dodajući da je „osećao potrebu da vrati dug jednom vremenu“.\nNovinar Goran Tarlać je odao priznanje Žikiću, navodeći da je on „bio pravi čovek da napiše knjigu o Milanu Mladenoviću“.\n„Rezultat je jedna izuzetna knjiga o jednom izuzetnom životu i karijeri“, zaključio je Tarlać.\nKao što je i sam autor knjige napisao, Milan je imao neosporan značaj za domaću rok scenu, te da je imao udeo u životima svih koji su ga poznavali, kao i da je uticao na generacije poklonika.\n„Milan i dalje uzburkava duhove, a njegova muzika još traje, i 20 godina posle njegove smrti“, rekao je Aleksandar Žikić. Svoju knjigu opisuje kao „studiju profesionalnog delovanja Milana Mladenovića, koja ne sadrži ništa lično ni privatno što bi moglo da naruši ono što je Milan hteo da zadrži za sebe“.\nŽikić je rekao da je kao umetnik Milan Mladenović bio „jedinstven primer nekoga ko je uspeo da okupi toliko ljudi oko sebe i oko EKV-a“.\n„Milan nije dozvolio da ga modeliraju već je sa punim umetničkim i ličnim integritetom radio na najbolji mogući način u datim okolnostima. To da ne moramo da snižavamo svoje kriterijume da bismo se nekom dopali, najveće je nasleđe Milana Mladenovića i EKV-a“, zaključio je Žikić.\nNa promociji knjige govorila je i Sandra Rančić, koautorka filma „EKV – Kao da je bilo nekad“, koji je publika mogla da vidi nakon zvaničnog dela promocije i nastupa sastava IQV – EKV Tribute Band i specijalnih gostiju, bivšeg bubnjara EKV-a Firčija i Dade Topića.\nSandra Rančić je dodala da je knjiga dokaz da je uticaj EKV-a danas čak veći nego pre 20 godina i najavila nove filmske projekte posvećene ovom značajnom bendu.\nKnjiga „Mesto u mećavi“ oslikava najizražajniji portret jednog rok umetnika. Značaj Milana Mladenovića za srpsku i jugoslovensku rok scenu ne može se preceniti – baš kao što se ne može preceniti njegov udeo u životima svih koji su ga poznavali, kao ni uticaj koji je ostvario na generacije poklonika.\n„Stvarajući u vremenu rastakanja svih vrednosti, nije pronašao zaklonjeno mesto u mećavi koja je besnela oko njega. Zajedno sa jednom kompletnom postavom EKV-a otišao je sa scene i iz fizičkog života poražavajuće prerano, ostavljajući za sobom onu retku vrstu nasleđa koja se zasniva koliko na originalnosti umetničkog izraza, toliko i na etičkoj uzvišenosti stvaraoca“, kaže Žikić u svojoj knjizi o Milanu Mladenoviću.\nO knjizi „Mesto u mećavi“\n„Mesto u mećavi“ istinita je priča o takvom stvaraocu, atmosferi u kojoj su nastajale neobično značajne pesme, bendu izuzetnih muzičara tragične sudbine – priča potresna ali lišena patetike, lirska i dramatična u isto vreme, potkrepljena autentičnim svedočanstvima i posebno odabranim autorskim fotografijama Nebojše Babića.\n„Ja Milana nisam nikada voleo ni zato što je bio dobar čovek, ili gitarista, ili talentovan pesnik, ili kreativan umetnik. Niti sam ga voleo zbog bilo kojih njegovih svojstava, ili osobina. Niti što mi je nešto u životu učinio. Voleo sam ga i volim ga samo zato što on jeste. I što je jedini Milan koji je ikada postojao“, rekao je Dušan Dejanović, bubnjar Katarine II.\n» Pročitajte odlomak iz ove knjige\nTagovialeksandar žikić bg svaštara dub ekv knjige književnost laguna milan mladenović\nPrethodni Arhipelag: Uglješa Šajtinac – Banatorijum\nSledeći Premijerno: Predstava „Glad“ u Mikser House-u


SAD apeluju na uzdržanost na Bliskom istoku - 2004-03-22\nBela kuæa je saopštila da nije bila upoznata sa planovima Izraela da ubije lidera Hamasa, Šeika Ahmeda Jasina. Dopisnica Glasa Amerike Pola Volfson izveštava da amerièki funkcioneri sada apeluju na uzdržanost svih umešanih strana u tom regionu:\nSavetnik za Nacionalnu bezbednost, Kondoliza Rajs, kaže da Sjedinjene Države nisu bile unapred upozorene na ovo ubistvo. U današnjoj emisiji TV mreže NBC, ona je demantovala da su izraelski lideri informisali predsednika Buša da taj napad neposredno predstoji.\n”Podsetimo se da je Hamas teroristièka organizacija i da je Šeik Jasin lièno, kako verujemo, bio umešan u planiranje teroristièkih napada. Medjutim, Sjedinjene Države naravno nisu unapred upozorene na to ubistvo.“\nGospodja Rajs nije konkretno osudila napad na lidera Hamasa, koji je ubijen zajedno sa sedam saradnika dok je rano jutros izlazio iz džamije u Pojasu Gaze. Medjutim, ona je apelovala na Izraelce i Palestince da ostanu mirni i da se usredsrede na potrebu da se mirovni proces pokrene sa mrtve taèke.\n”Uvek postoje naèini da se postigne bolja stvarnost na Bliskom istoku i neke od stvari koje pominju Izraelci, u smislu povlaèenja iz izvesnih oblasti, mogle bi da pruže nove moguænosti. Stoga se nadam da neæe biti uèinjeno ništa što bi iskljuèilo te nove moguænosti.“\nPredstavnik Bele kuæe Skot MekLelan je izrazio slièno gledište neposredno nakon toga na brifingu za novinare. On je rekao da se administracija predsednika Buša usredsredjuje na to da se Izraelci i Palestinci podstaknu da nastave sa ostvarenjem solucije dve države. MekLelan je rekao da je administracija u stalnom kontaktu sa svim stranama u regionu, ali je takodje odbacio ideju da su Sjedinjene Države na neki naèin dale odobrenje Izraelu da ubije lidera Hamasa. Kako je rekao: ”Mi nismo saobraæajna policja...ne dajemo zeleno svetlo“.


Južna Republika – Makedonija postavlja bodljikavu ZILEET ZICU prema Grckoj\nPostavljanje ograde usledilo je nakon što je makedonsko Ministarstvo unutrašnjih poslova juče od Slovenije dobilo zvanično saopštenje da ubuduće neće primati migrante sa područja u kojima nema oružanih sukoba i da će se oni smatrati za ekonomske migrante.\nNakon tog dopisa Makedonija je sinoć počela selekciju migranata koje propušta na granici sa Grčkom, a prema pisanju makedonskih medija isto su počele da rade i srpska policija i žandarmerija.\nOd sinoć, srpska policija i žandarmerija zaustavile su više od 300 izbeglica i nisu im dozvolili da uđu u Srbiju kod graničnog prelaza Tabanovce – Preševo, gde obično izbeglice iz Makedonije prelaze u Srbiju.\nMakedonska Armija je od ponedeljka počela da raščišćava teren uz granicu sa Grčkom, u širini od tri metra, radi, kako je tada najavljeno iz kabineta predsednika Makedonije Đorđa Ivanova, brzog postavljanja žičane ograde ako zemlje u koje su se izbeglice uputile počnu da smanjuju, ili potpuno zaustave njihov prijem.\nMakedonski Savet za bezbednost, na čijem je čelu Ivanov, saopštio je u nedelju nakon poslednje sednice da će ograda na granici sa Grčkom biti postavljena zbog kontrolisanja ulaska izbeglica i migranata sa Bliskog istoka.\nKada se ograda postavi izbeglice će moći da uđu samo na jednom određenom mestu u blizini Đevđelije, i da se zatim smeste u izbeglički kamp blizu tog grada, navedeno je u saopštenju makedonskog Saveta za bezbednost.\nBy |novembar 19th, 2015|Categories: REGION||Komentari su isključeni na Makedonija postavlja bodljikavu ZILEET ZICU prema Grckoj


Brnabić: Srbija zemlja sa najvećim rastom IT sektora u Evropi - Politika - Dnevni list Danas\nPočetna » Politika » Brnabić: Srbija zemlja sa najvećim rastom IT sektora u Evropi\nPredsednica Vlade Srbije Ana Brnabić izjavila je danas u Londonu da je Srbija zemlja sa najvećim rastom sektora informacionih tehnologija (IT) u Evropi.\n4Piše: FoNet 24. februara 2020. 18.18\nIzvoz IT sektora bio nešto veći od 1,4 milijarde evra. To je ključni pokretač naše transformacije i rasta u budućnosti, rekla je Ana Brnabić na skupu Evropske banke za obnovu i razvoj, posvećenom Zapadnom Balkanu.\nAna Brnabić je iznela podatak da je vrednost direktnih stranih investicija u Srbiji lane iznosila rekordnih 3,8 milijardi evra, u odnosu na 3,5 milijardi iz prethodne i 2,8 milijardi iz 2017. godine.\nInteres investitora za Srbiju dramatično raste, što se prenosi na stalno povećanje bruto domaćeg proizvoda (BDP). Ove godine je predviđen rast BDP od četiri odsto. Lane je ta projekcija bila 3,5 odsto, ali je ostvareno 4,2 odsto, izjavila je Ana Brnabić.\nPrema njenim rečima, Srbija je prošle godine ponovo bila svetski lider u privlačenju direktnih svetskih investicija. To pokazuje šta je sve proteklih godina dobro urađeno u smislu sprovođenja makroekonomskih i fiskalnih reformi.\nUložili smo mnogo vremena, novca i drugih sredstava u izgradnju povoljnijeg poslovnog okruženja, izjavila je Brnabić.\nOna je navela da se Srbija za proteklih pet godina pomerila za 49 mesta naviše na listi povoljnog poslovnog okruženja Svetske banke i da sada zauzima 44. poziciju.\nJoš smo bolje rangirani po indeksu ljudskog kapitala Svetske banke, koji se odnosi na ljudske resurse, rekla je Ana Brnabić.\nOna je izjavila da je Srbija sa Albanijom i Severnom Makedonijom pokrenula ključnu inicijativu „Mini Šengen“, vezanu za potpunu slobodu kretanja robe, usluga, novca i ljudi na Zapadnom Balkanu.\nNadamo se da će se uskoro pridružiti i drugi, jer to može doprineti da budemo predstavljeni kao jedinstveno tržište i mesto koje nudi drugačiju budućnost omladini na Balkanu, rekla je Ana Brnabić.\nGovoreći o izazovima na političkom nivou, ona je konstatovala da su oni možda posledica činjenice da je evropska perspektiva regiona pomalo izgubljena, pošto Albanija i Severna Makedonija nisu dobile zeleno svetlo za početak pregovora o pridruženju Evropskoj uniji.\nNadam se da će ta odluka uskoro biti promenjena, što je važno za ceo region. Priština je uvela taksu od 100 odsto na robu iz centralne Srbije i Bosne i Hercegovine, što nije dobar znak za regionalnu trgovinu, izjavila je Ana Brnabić i izrazila nadu da će kosovski premijer Aljbin Kurti razmotriti tu odluku.\nPremijerka Srbije Ana Brnabić je danas na sastanku u Londonu s britanskim ministrom odbrane Benom Volasom „zaključila da je Srbija opredeljena za dalje unapređenje saradnje sa Ujedinjenim Kraljevstvom u svim oblastima nakon izlaska te države iz Evropske unije“, piše u saopštenju objavljenom u Beogradu.\nPremijerka je u tom razgovoru istakla da je „Srbija opredeljena za jačanje sveukupnih odnosa, posebno političkog dijaloga na najvišem nivou“ i rekla: „Očekujemo da premijer Boris Džonson poseti Srbiju ove godine“.\nBrnabić i ministar odbrane Volas saglasili su se da je saradnja u oblasti odbrane veoma razvijena, pre svega vojnoobrazovna i vojnomedicinska.\nPošto se na sastanku razgovaralo i o jačanju privredne saradnje, Vlada Srbije u saopštenju navodi da je Velika Britanija na drugom mestu uvoznika usluga iz Srbije pošto je za 11 meseci prošle godine izvoz usluga iz Srbije u Veliku Britaniju iznosio 552 miliona evra, a uvoz 274 miliona.\nIzvoz usluga informacionih i komunikacionih tehnologija iz Srbije u Veliku Britaniju za 11 meseci 2019. godine imao je vrednost 139 miliona evra, a uvoz 54 miliona.\nPoslednjih godina beleži se i rast spoljnotrgovinske razmene, dodala je Vlada Srbije, ne iznoseći podatke i o tome.\nAna Brnabić, IT, London, Velika Britanija, Zapadni Balkan\n24. februara 2020. u 21.05\nPa naravno kad je firma tvog brata zaduzena za komletno snadbevanje IT tehnologijama.,pa je gurate i gde treba i gde netreba.\nPrvo, IT sektor u Srbiji se sam razvijao još odavno, i na taj razvoj nijedna naša vlada nije imala nikakvog uticaja niti doprinosa.\nDrugo, i to što je dostignuto upropastiće država politikom davanja subvencija stranim IT kompanijama.\n24. februara 2020. u 22.01\nOd ove mi mozak staje…\n25. februara 2020. u 03.56


► Gojković: Parlament Srbije među malobrojnima u svetu po dobroj organizaciji\nFoto: Beta/Skupština Srbije\nZa danas je zakazana prva sednica Skupštine Srbije od obustave rada sredinom marta zbog uvođenja vanrednog stanja, a poslanici bi trebalo da potvrde uvođenje vanrednog stanja i mere Vlade Srbije u borbi protiv koronavirusa.\n"Ne postoji parlament koji zaseda u punom kapacitetu od 250 poslanika i po tome ćemo i po dobro organizovanosti biti jedni od manjeg broja zemalja", kazala je Gojković za TV Pink.\nRekla je da su se parlamenti širom sveta "dovijali" da održe svoj rad, da zasedaju onlajn kolegijumi, a da to u Srbiji po Skupštinskom poslovniku nije moguće i dodala da bi to svakako izazvalo "negodovanje ovih koji sve zameraju Srbiji, a ništa svojim zemljama".\nMaja Gojković je ocenila da se opozicija u Srbiji koja je najavila da neće prisustvovati današnjoj sednici ponaša jedinstveno, a istakla je da će sednici prisustvovati "oni koji smatraju da je Skupština mesto za debatu", dok "oni koji biraju ulicu" neće doći.\n"Lako je, ali i neodgovorno pozivati ljude da se suprotstave državi i merama koje je struka odredila za vas u cilju budu spaseni životi građana Srbije", rekla je ona.\nKazala je da će poslanici koji će prisustvovati sednici biti bezbedni, da će morati da prođu proceduru merenja temperature i da uzmu rukavice i maske a sedišta skupštinske sale biće ograđena vizirima.\n28.04.2020, 10:35h petar Preporuči\nNihovi glasači su, očigledmo, samo oni koji nemaju internet.


Aktuelna situacija i nove mere povodom Corona virusa - Senat Privrede Srbije\nObjavljeno od strane Od\tSenat 23 marta, 2020Nema komentara\nSenat privrede Srbije nastavlja praksu sa presekom najvažnijih dešavanja, prouzrokovanim širenjem virusa Covid-19.\nNakon što je država uvela vandredno stanje, primetno je da su sve kompanije kojima delatnost to dozvoljava, prešle na online poslovanje (banke, osiguravajuća društva), pojedini sektori muku muče s neophodnim dozvolama, dok su, čini se, najugroženije male firme kojima su potrebne posebne mere.\nU međuvremenu, država je, kako bi zaštitila građane od mogućnosti zaraze, dodatno ograničila slobodu kretanja počev od 17 časova.\nŠaljemo vam u nastavku najnovije vesti i presek stanja., a ukoliko imate svoje predloge ili problem koji možete da podelite, molimo vas da ih pošaljete na e-mail: office@senat-srbija.rs.\nVučić: Pravimo program za privredu težak 2,5 – 4,5 milijarde dinara\nPredsednik Srbije Aleksandar Vučić najavio je da će za desetak dana biti predložen ozbiljan ekonomski program, kako bi se pravazišla kriza izazvana pandemijom korona virusa. Paket mera za posebno ugrožene kompanije, ali i celu privredu težak je između 2,5 i 4,5 milijarde dinara.\nVučić je rekao da će paket biti usmeren pre svega na jačanje privatnog sektora, a na podršku mogu da računaju samo oni koji ne otpuštaju zaposlene dok traje kriza. Kako kaže, država neće plaćati onima koji nelikvidnost koju su svakako imali, žele da pokriju ovom situacijom.\nPredsednik je izrazio uverenje da će i ove godine Srbija biti među prve tri zemlje u Evropi po visini BDP-a, ali ne negira da će posledica korona virusa biti. Cilj države je da posledice smanji.\nVučić je zahvalio brojnim firmama koje su izdvojile sredstva za pomoć, a kao primer naveo je Alko grupu, Šarančić, Kostić, Šaranović, Delta, Milšped, Atlantik grupu, kao i malu Maksimu iz Lučana.\nPonovio je da država neće smanjivati plate u javnom sektoru, ni minimalac koji iznosi oko 30.000 dinara mesečno i koji prima oko 350.000 ljudi.\nIstekao rok za podnošenje zahteva za rad u vreme zabrane kretanja\nMinistarstvo privrede je preko svoga sajta 19. i 20.03. obavestilo sve zainteresovane privredne subjekte koji imaju potrebu za angažovanjem zaposlenih u vreme zabrane kretanja od 20 časova do pet sati ujutru, da mogu podneti svoje zahteve zaključno sa PETKOM 20. marta u 15.30 časova na imail: vanrednostanje@privreda.gov.rs\nZahtev se podnosio na obrascu koji je propisalo Ministarstvo unutrašnjih poslova.\nSve pristigle zahteve Ministarstvo privrede je prosledilo MUP-u koji će na to davati isključivo saglasnost i svi oni privredni subjekti koji dobiju dozvolu moraju voditi računa kako će se dozvola koristiti.\nNaime, poslodavac je dužan da svom zaposlenom za kojeg je tražio i dobio dozvolu – izda radni nalog za svaki pojedinačni izlazak odnosno radni zadatak na kome će stajati datum rada i priroda posla u periodu od 20 časova do 05 sati.\nVažno je napomenuti da će pripadnici MUP-a, u skladu sa svojim zakonskim ovlašćenjima, revnosno proveravati i legitimisati sve zaposlene sa spiskova.\nOni za koje se tom prilikom utvrdi da nisu stvarno zaposleni u privrednom subjektu, kao i da nisu na radnom zadatku, odnosno da ne poseduju odgovarajući radni nalog, biće odmah sankcinisani.\nTakođe, upozoravaju se svi zakonski zastupnici i preduzetnici lično, da su materijalno i krivično odgovorni za tačnost dostavljenih spiskova.\nBez prinudne naplate za one koji kasne s plaćanjem poreznicima\nVlada je usvojila Uredbu o poreskim merama za vreme vanrednog stanja zbog virusa COVID-19. Predviđa da neće biti prinudne naplate ni kamata za one koji kasne sa izvršenjem obaveza prema Poreskoj upravi, a imaju reprogram.\nUredba se u članu 2. odnosi na poreske obveznike koji imaju odobreno odlaganje plaćanja dugovanog poreza u smislu odredaba člana 73. do člana 74 b Zakona o poreskom postupku i poreskoj administraciji.\nPrema poreskim obveznicima koji već imaju potpisan Sporazum o odlaganju poreskog duga sa Poreskom upravom, a na koje se odnosi član 2. Uredbe, neće se preduzimati mere propisane članom 74. stav 7-9 Zakona o poreskom postupku i poreskoj administraciji počev od rate koja je dospevala u martu 2020.\nTo znači da Poreska uprava neće za vreme trajanja vanrednog stanja po službenoj dužnosti poništiti sporazum, odnosno ukinuti rešenje o odlaganju plaćanja dugovanog poreza i neće sprovoditi postupak prinudne naplate, pri čemu se u tom periodu ne obračunava kamata.\nPrethodno je NBS uvela moratorijum u otplati kredita za sve dužnike.\nPrevoz za vaše zaposlene\nSekretarijat za javni prevoz grada Beograda formirao je posebnu email-adresu na koju će ustanove i subjekti dostavljati svoje zahteve sa potrebama zaposlenih za organizovanjem posebnih linija gradskog i prigradskog prevoza: javniprevoz.covid@beograd.gov.rs\nPotrebno je na gornji mejl dostaviti podatke o ukupnom broju osoba za koje je neophodno obezbediti prevoz, podatke o vremenskom intervalu u kom će se obavljati radni proces, adrese zaposlenih i mesto rada za koje je potrebno obezbediti posebne linije. Potrebno je da dostave i potpisan i skeniran zahtev, kao i obrazloženje zahteva u MS Word-u.\nUstanove i subjekti su za prijavljene zaposlene dužni da uplate pretplatne karte za prevoz za tekući mesec (“bus plus”), kao i da obezbede radne naloge posebno za svaki dan, odnosno na dnevnom nivou.\nGradsko saobraćajno “Novi Sad” neće do daljeg uvoditi vanredne polaske za zaposlene, već će u dogovoru sa poslodavcima sa teritorije Novog Sada organizovati autobuski prevoz za odlazak i povratak njihovih radnika sa posla. “Potrebno je da poslodavci na email gspns@gspns.rs pošalju nadležnima u JGSP „Novi Sad“ prevozne zahteve za svoje zaposlene, kako bi mogao da se organizuje prevoz u skladu sa trenutnim okolnostima i mogućnostima”, navedeno je u saopštenju.\nMinistar Đorđević upozorava poslodavce da ne otpuštaju\n"...radnici ne mogu da budu poslati na neplaćeno, ukoliko se ne slože sa tim..."\nMinistar za rad, zapošljavanje, boračka i socijalna pitanja Zoran Đorđević ponovo je apelovao na poslodavce da ne otpuštaju radnike tokom vanrednog stanja, a najavljuje ujedno i da će se objaviti lista onih koji su to ipak uradili. On je rekao da već ima prijava zbog otpuštanja, te da će Inspektorat rada na osnovu tih prijava proveravati gde su radnici nezakonito otpušteni.\n“Postoje zakonski vidovi kako da se rad dovede u zakonski okvir, plaćeno odsustvo, smenski rad, rad od kuće, ali radnici ne mogu da budu poslati na neplaćeno, ukoliko se ne slože sa tim”, kaže on i dodaje da prekid rada mora da bude sporazuman, bez obzira da li je reč o stalno zaposlenima ili ugovorcima.\nĐorđević je apelovao na sve one koji su u samoizolaciji da uzmu rešenje od Ministarstva ili MUP-a, da imaju papir, što zbog zloupotrebe onih koji ne žele da rade, što zbog toga da poslodavci ne zloupotrebe i daju im otkaz.\nU Bajmoku proizvodnja sredstava za dezinfekciju\nU Bajmoku je počela proizvodnja sredstava za dezinfekciju javnih površina i objekata, natrijum-hipohlorita. Taj rastvor Svetska zdravstvena organizacija preporučuje kao najefikasniji u uništavanju virusa korona.\nProizvodi se u prostorijama kompanije Lukas koja je gradu besplatno ustupila pogon, dok je firma Alex Engineering & Construction donirala mašine.\nAlex je ustupila dva nova uređaja koja dnevno proizvode 1.000 litara natrijum-hipohlorita.\nRastvor, koji je inače skup, besplatno će dobijati domovi zdravlja, vrtići, pijace i druge javne ustanove u Subotici, zahvaljujući lokalnoj samoupravi.\nOECD: Biće potrebne godine da se svet oporavi od pandemije\nSvetu će biti potrebne godine da se oporavi od pandemije virusa korona, poručili su iz Organizacije za ekonomsku saradnju i razvoj (OECD). Kako je generalni sekretar Angel Gurija rekao za Bi-Bi-Si, šok je već sada veći od poslednje globalne finasijske krize.\nGurija je ocenio da se zemlje neće brzo oporaviti, a OECD je pozvala vlade da izmene propise o trošenju kako bi ubrzale proces testiranja i lečenja.\nPrvobitna procena da bi širenje virusa moglo da prepolovi globalni privredni rast na 1,5 odsto, sada je previše pozitivna. Upozorava da će mnoge od najvećih svetskih ekonomija ući u recesiju u narednim mesecima, a globalni privredni rast će u 2020. biti nizak ove godine, a oporavak dug.\nNemci usvojili paket mera za pomoć privredi\nNemačka vlada je usvojila paket mera pomoći privredi i za spasavanje radnih mesta, koji predviđa novo zaduživanje u visini od oko 156 milijardi evra.\nPaket mera vredan je vredan oko 750 milijardi evra za ublažavanje štete u najvećoj evropskoj privredi izazvane pandemijom koronavirusa, pri čemu Berlin namerava da se zaduži prvi put od 2013. godine. Budžet savezne vlade će biti povećan za 156 milijardi evra putem novog zaduživanja, što ukazuje na odlučnost Berlina da upotrebi sva sredstva u borbi protiv negativnih efekata epidemije.\nVlada očekuje da će pandemija gurnuti nemačku ekonomiju u recesiju. Kako poručuju, Vlada želi da pruži pomocć kompanijama što je pre moguće.\nNemačka vlada je usvojila nacrt zakona kojim se predviđa da fond za ekonomsku stabilnost (VSF) dobije sredstva u vrednosti do 100 milijardi evra, koja može koristiti za preuzimanje direktnih udela u kapitalu kompanija kao način da se spreče strane akvizicije. Paket uključuje i dodatnih 100 milijardi evra kredita razvojnoj banci KfW iza davanje pozajmica preduzećima čije poslovanje posrće zbog pandemije. Vlada će dati garancije KfW banci na dug po osnovu zajmova koje bude odobrila u iznosu od 200 milijardi evra. To znači da bi ukupni novi neto dug ove godine mogao da poraste do 356 milijardi evra, u zavisnosti od toga koliko kompanija bude koristilo ove alate.\nMimo toga, fond za stabilnost će davati garancije za kredite u vrednosti 400 milijardi evra, kako bi se obezbedio rizik od neizmirivanja korporativnih dugova , čime obim celog vladinog paketa dostiže iznos od 750 milijardi evra.\nNBS: Podrška bankama kroz aukcije hartija od vrednosti\nNarodna banka Srbije će 24. marta organizovati dve aukcije repo kupovine dinarskih hartija od vrednosti, sa rokovima dospeća transakcija od sedam dana i tri meseca, po kamatnoj stopi od 0,75 odsto na obe ročnosti.\nCentralna banka ističe da ove aukcije predstavljaju još jedan vid podrške domaćem finansijskom sistemu i domaćoj ekonomiji u uslovima širenja virusa korona.\nPored dodatne svop aukcije kupovine deviza, banke će na raspolaganju imati još jednu mogućnost za pribavljanje neophodne dinarske likvidnosti. Organizovanjem ove dve vrste aukcija (repo kupovina hartija i svop kupovina deviza) olakšava se upravljanje likvidnošću banaka, s obzirom da će do potrebnih dinarskih sredstava moći da dođu i na osnovu dinarskih državnih hartija od vrednosti (repo aukcije) i na osnovu deviza (devizne svop aukcije), koje bi služile kao sredstva obezbeđenja u navedenim transakcijama sa NBS.\nBajmokbez prinudne naplateCorona virusCOVID-19Danilo MarićdezinfekcijaGSPNBSOECDpandemijaPrevoz u doba Coroneprogram za privreduVučićzabrana kretanja\nPoslednji put ažurirano 24 marta, 2020


CICIPAS PECNUO ĐOKOVIĆA: Novakov poraz u Monte Karlu je iznenađujuć kao i titula u Australiji | Novosti.RS\nOd najboljeg igrača sveta bio je bolji Danijel Evans sa 2-0 u setovima.\n"Ako neko igra dobro i pobeđuje, onda zaslužuje da bude tu gde jeste. U ovom slučaju je jasno da je Novakov poraz iznenađujuć. Svi su bili iznenađeni. Evans je igrao vrlo dobro u učinio je sve da ga pobedi. Ali dobro, bilo je takođe iznenađujuće kada je Australiju napustio sa titulom, iako je tvrdio da je bio povređen. Trenutno se ne sećam gde je imao tu povredu, noge, stomak...", rekao je Cicipas.\nCicipas je u četvrtfinalu igrao sa Alehandrom Davidovičem Fokinom, koji mu je predao duel posle prvog seta (7:5).\n"Mlađi je od mene, sećam ga se iz juniorskih dana. On je dosta napredovao, igrao je neverovatan tenis u Monte Karlu. Jasno je bilo da pošto je Španac i pošto se igra na šljaci, neće biti lako. Zadovoljan sam prolaskom, ali mi je žao zbog povrede koju je pretrpeo", dodao je Cicipas.\nStefanos Cicipas tenis Novak Đoković Masters u Monte Karlu\nMAESTRALNI ĐOKOVIĆ JAČI OD SVEGA: Novak u epskom meču pobedio Cicipasa i plasirao se u polufinale Rima\n(UŽIVO) ĐOKOVIĆ – NADAL 2:1: Novak prokockao brejk, biće ovo još jedan epski maraton


Saniranje korona posljedica u BiH: Grant od pet miliona evra za mala i srednja preduzeća | BL Portal\nMinistar finansija i trezora u Savjetu ministara Vjekoslav Bevanda danas je sa Njemačkom razvojne agencije (KFV) potpisao sporazum o finansiranju i amandman o grant sredstvima od pet miliona evra koji će kroz Evropski fond za BiH biti usmjereni u privredu za saniranje posljedica virusa korona.\nBevanda je sporazum potpisao korospodentno sa šefom Odjeljenja za održivi ekonomski razvoj i obrazovanje KFV Bjankom Klausten, a i višim portfolio menadžerom Odjeljenja za održivi ekonomski razvoj i obrazovanje Kristofom Isenmanom, saopšteno je iz Ministarstva finansija i trezora u Savjetu ministara.\n“Potpisali smo i Amandman sedam na Sporazum o finansiranju od 27. februara 2006. godine između KFV i BiH kojim se proširuje namjena sredstava Evropskog fonda za BiH za kreditni program za smanjenje posljedica korona virusa. Sredstva će biti dostupna mikro, malim i srednjim poduzećima i privatnim domaćinstvima putem banaka i mikrokreditnih organizacija”, naglasio je Bevanda.\nOn je podsjetio da je učešće BiH u Evropskom fondu donacija švajcarske Vlade od 8,2 miliona evra, te da se današnjim potpisivanjem Amandmana sedam omogućava produžetak administriranja KFB-a do kraja 2030. godine. Bevanda je naglasio da je zahvalan svim partnerima koji su omogućili potpisivanje ovih dokumenata, te izdvojili sredstva da bi pomogli privredi u BiH kako bi nastavili proizvodnju i očuvali radna mjesta i standard građana.\nTags: BiH, Grant od pet miliona evra, Korona posljedice, Mala i srednja preduzeća


Posle operacije, koja je obavljena u Kosovskoj Mitrovici i saniranja povreda, odlučeno je da se obavi transport za Beograd zbog mogućih komplikacija, rečeno je u bolnici u Kosovskoj Mitrovici.\nDirektor Kliničko-bolničkog centra u Kosovskoj Mitrovici Milan Ivanović ranije je izjavio za RTS da je mladić pogođen metkom u predelu karlice i da mu je zdravstveno stanje stabilizovano posle operacije.\nMladić, čiji su inicijali R.M, ranjen je sinoć nešto pre 23.00 časa na šetalištu u severnom delu Kosovske Mitrovice, gde je u trenutku napada bilo dosta šetača i ljudi.\n- Slučaj je okarakterisan kao pokušaj ubistva i s tim u vezi jedno lice je privedeno na razgovor. Za sada nema informacija koje bi mogle da ukažu koji je motiv ovog napada - rekao je zamenik regionalnog komandira Kosovske policije za sever Besim Hoti.


Liga smjerova je tradicionalno takmičenje, koje se organizuje već 9 godina i koje studenti završne godine sa velikom željom iščekuju. To je takmičenje koje omogućava studentima da se kroz fudbal, kao sport koji nosi epitet “najvažnije sporedne stvari na svijetu”, dodatno zbliže i pojačaju intezitet njihovih druženja.\nLiga smjerova takođe pamti i fenomenalne partije na terenu, ali i veličanstvene koreografije na tribinama. Tako da se atmosfera koju možemo vidjeti i na argentinskim terenima, očekuje i na utakmicama ovogodišnje Lige.\nProšle godine smo imali priliku da vidimo dominaciju smjera Preduzetništvo i biznis, koji su sa lakoćom došli do titule i naslova šampiona. Da li će to biti slučaj i ove godine ili će se ove godine na pobjedničkom postolju naći ekipa nekog drugog smjera, ostaje nam da vidimo.\nDo tada, od kapitena ekipa smjerova, očekujemo da popune prijavu OVDJE, najkasnije do srijede, 5. aprila 2017. godine, do 12 h. Ekipa smjera, treba da broji do 12 igrača i svaka ekipa u sastavu mora imati minimum jednog profesora. Takođe, potrebno je da kapiteni smjerova dostave u kancelariju Ekomena, prijavne liste sa ispitima i kopiju prve strane indeksa studenata koji će igrati u njihovim ekipama, kako bi i ovogodišnja Liga protekla u jednom fer i sportskom duhu.


Prva Srpska Televizija :: Info :: Evropa odahnula, slavi poraz desničara u Holandiji\n16. 03. 2017. 09:19 >> 09:24\n"Ovo je bilo veče kada je Holandija posle Bregzita i američkih izbora, rekla "stop" za pogrešnu vrstu populizma", rekao je Rute svojim ushićenim pristalicama, prenosi AFP.\nEvropski zvaničnici već su odmah požurili da čestitaju Ruteovu pobedu kao "glas protiv ekstremista", a čestitkama su se pridružili i lider Francuske i Nemačke.\n"Olakšanje se oseća u Briselu", kazao je za AFP evropski izvor koji je želeo da ostane anoniman.\n"Vraća se zdrav razum. Kombinovani učinci Bregzita i posebno pobede Donalda Trampa učinili su Evropu faktorom stabilnosti i razuma u svetu ludila", kazao je drugi evropski izvor.\nNemačka kancelarka Angela Merkel telefonirala je Ruteu i čestitala mu, kazavši da se raduje budućoj saradnji sa Holanđanima "kao prijateljima, susedima i Europljanima".\nI kandidat SPD za nemačkog kancelara Martin Šulc ocenio je da je Ruteova pobeda "dobra vest za Evropu i Holandiju", navodi "Velt".\nRute je najuspešniji liberalni političar Evrope pošto je njegova stranka osvojila skoro četvrtinu mandata u haškom parlamentu, ali holandski premijer istovremeno je i gubitnik ovih izbora s obzirom da je će imati desetak mandata manje nego u prošlom skupštinskom sazivu, ocenjuje nemački "Špigl".\nČestitajući Ruteu na pobedi, sam Vilders je obećao da će biti čvrsta parlamentarna opozicija ako ne bude bio u koaliciji, ali je dodao da nije razumeo Ruteovu izjavu da su holandski birači rekli ne "pogrešnoj vrsti populizma", prenosi Rojters.\nEvropa može da odahne, a stiče se utisak da takozvani "negzit", odrednica koja označava izlazak Holandije iz EU, sada više nije aktuealna tema, zaključuju evropski mediji.


Delegacija EU u BiH odbacuje navode o dogovoru Varheljija s Dodikom - Region - Dnevni list Danas\nPočetna » Svet » Region » Delegacija EU u BiH odbacuje navode o dogovoru Varheljija s Dodikom\nDelegacija EU u BiH odbacuje navode o dogovoru Varheljija s Dodikom\nOliver Varhelji Foto: EPA-EFE/ MALTON DIBRA\nDelegacija Evropske unije u BiH odbacila je danas navode objavljene u medijima prema kojima je evropski komesar za proširenje Oliver Varhelji odobrio planove srpskog člana Predsedništva BiH Milorada Dodika da započne proces povlačenja nadležnosti na sednici Narodne skupštine Republike Srpske.\n„Činjenica da je član Predsedništva BiH i predsednik SNSD-a Milorad Dodik obavestio komesara Varhejia tokom njegove posete BiH 24. i 25. novembra o svojoj nameri da sazove sednicu Narodne skupštine Republike Srpske za 10. decembar kako bi započeo proces povlačenja nadležnosti, ni na koji način ne implicira da je za takve planove dobio pristanak niti saglasnost. Naprotiv, komesar Varheji se usprotivio ovim planovima“, navodi se u saopštenju Delegacije EU u BiH, i kancelarije specijalnog predstavnika u BiH povodom navoda iz članka koji je objavila Istraga.ba.\nUkazuje se da je stav komesara Varheija o povlačenju nadležnosti koje je najavilo rukovodstvo Republike Srpske jasno izražen tokom te posete u njegovim izjavama za medije.\nKomesar Varhelji je naglasio da bi planovi rukovodstva Republike Srpske za urušavanje državnih institucija udaljili BiH od usklađivanja sa pravnim tekovinama EU i stavili evropski put na čekanje, i istakao da će se to negativno odraziti na ekonomiju i građane.\nKomesar je ovaj stav ponovio i u razgovoru sa Miloradom Dodikom pre nekoliko dana, navodi se u saopštenju. On je pozvao Dodika da ne preduzima nikakve jednostrane i ireverzibilne korake ka urušavanju institucija na državnom nivou, navodi se u saopštenju.\nUkazao je da iako zaključci koje je Narodna skupština Republike Srpske usvojila 10. decembra nemaju izvršnu snagu, samo njihovo usjanje predstvalja dalji korak slepom pulicom u pravcu eskalacije.\nU saopštenju se dodaje da je ovakav stav ponovo potvrđen u zajedničkom saopštenju zemalja članica Kvinte i EU koji je objavljen 10. decembra.\n„EU je u potpunosti opredeljena za teritorijalni integritet i suverenitet Bosne i Hercegovine i odbacuje svaki plan koji bi narušio ustavni okvir BiH“, navodi se u saopštenju.\nBiHBosna i HercegovinaMilorad DodikOliver VarheljiBeogradSarajevo


BIVŠI RADNICI ZASTAVE KAMIONA: POSLE 21. JUNA NEMAMO ČEMU DA SE NADAMO - Glas Šumadije\nNaslovna > Društvo > BIVŠI RADNICI ZASTAVE KAMIONA: POSLE 21. JUNA NEMAMO ČEMU DA SE NADAMO\nBIVŠI RADNICI ZASTAVE KAMIONA: POSLE 21. JUNA NEMAMO ČEMU DA SE NADAMO\n22/05/2020 22/05/2020 420Ostavi komentar na BIVŠI RADNICI ZASTAVE KAMIONA: POSLE 21. JUNA NEMAMO ČEMU DA SE NADAMO\nČekaćemo do kraja meseca, da nam iz kabineta predsednika Srbije Aleksandra Vučića, kako nam je još 12. Maja obećano, stigne zvaničan odgovor o načinu na koji će bivšim radnicima Zastave kamiona da budu isplaćene zaostale zarade. Ukoliko obećani odgovor do tada ne stigne do kraja maja, 1. juna krećemo u proteste punom parom i u Kragujevcu i u Beogradu, jer nam je potpuno jasno da posle 21. juna, odnosno posle parlamentarnih i lokalnih izbora, nećemo imati čemu da se nadamo, rekao je danas listu DANAS i Glasu Šumadije predsednik organizacionog odbora protesta nekadašnjih Zastavinih „kamiondžija“ Milojko Popović.\nPojašnjava da je sa još dvojicom pobunjenih „kamiondžija“ hteo nedavno, zbog gotovo dvogodišnjeg nerešavanja zahteva radnika Kamiona, da se pridruži u štrajku gladju lideru Dveri Bošku Obradoviću i šefu poslaničkog kluba Srpske napredne stranke Aleksandru Martinoviću, ali da im skupštinsko obezbedjenje nije dozvolilo da gladuju ispred Narodne skupštine. Uspeli su,medjutim, kaže naš sagovornik, da se izbore da ih prime u Vučićevom kabinetu, gde su predali kompletnu dokumantaciju o neisplaćenim zaradama nekadašnjim radnicima kragujevačke fabrike kamiona, kao i Protokol iz 2008., koji je, uoči dolaska Fijata u Kraagujevac, Vlada Srbije potpisala sa svim reprezentativnim sindikatima Grupe Zastava vozila.\nTim dokumentom koji je dopunjavan u nekoliko navrata, i koji je, 2013., verifikovao i tadašnji prvi potpredsednik Vlade Srbije Aleksandar Vučić, predvidjeno je, pored ostalog, da je država obavezna da zbrine sve radnike fabrika Grupe Zastava vozila (time i Kamiona) do konačnog rešenja njihovogh statusa. U Zastava kamionima stečajni postupak pokrenut je u septembru 2018. čime su, tvrde nekadašnji radnici te fabrike, odavno stvoreni uslovi za primenu Protokola iz 2008. godine.\nPredstavnik Vučićevog kabineta obećao mi je 12. maja, da će o našim zahtevima odmah da obavesti predsednika Vučića, i da će za tri do četiri dana da me obavesti da li je i šta tim povodom odlučeno. Odgovora iz Vučićevog kabineta, medjutim, nema ni deset dana posle moje posete Predsedništvu Srbije. Odlučili smo da čekamo još sedam – osam dana, preciznije do kraja meseca, i posle toga krećemo u radikalne proteste. U Beogradu ćemo, gotovo izvesno, da se stacioniramo ispred zgrade Predsedništva, pošto je Aleksandar Vučić adresa na kojoj se odlučuje o svemu u ovoj zemlji, ističe Popović.\nU organizacionom odboru protesta bivših kamiondžija, koji se duže od godinu i po dana, okupljaju na kragujevačkim ulicama i trgovima zahtevajući isplatu zaostalih zarada od 2012. do 2016., u iznosu od oko 207 miliona dinara, te povezivanje radnog staža od 2010. do avgusta 2018., podsećaju da je Vlada Srbija, prema oficijenoj najavi iz Ministarstva privrede, njihov problem trebalo da reši još početkom februara. Vlada Srbije je, naime, do 5. februara, kako je „kamiondžijama“ rečeno u Minisarstvu privrede, trebalo da zvanično odluči da li će nekadašnjim radnicima Kamiona zaostale zarade da budu isplaćene na osnovu Pr otokola iz 2008, iki iz stečajne mase preduzeća. Uprkos najavama i obećanjima, Vlada Srbije tim povodom, od početka februara do sada, nije donela nikakvu odluku.\nBivši radnici Kamiona insistiraju da im se zaostale zarade isplati država prema Protokolu iz 2008., zato što ne veruju da će svoja potraživanja moći da naplate iz stečajne mase svoje nekadašnje fabrike. Ta stečajna masa je, od poretanja stečaja u Kamionima, u septembru 2018., do kraja prošle godine, prema rečima diplomiranog ekonomiste Milića Micića, koji je i član odbora poverilaca fabrike kamiona, volšebno umanjena za svih deset puta.\nMinistarstvo privrede je 19. septembra 2018., kad je pokrenut stečajni postupak u Kamionima, zvanično obavestilo nadležni Privredni sud u Kragujevcu da je imovima te fabrike procenjana na oko 3,3 milijarde dinara. Krajem prošle godine, kao član odbora pover ilaca Zastave kamiona u stečaju, obavešten sam da se vrednot imovine te fabrike procenjuje na oko 330 miliona dinara, dakle deset puta manje nego pre samo 15-tak meseci, navodi Micić.\nTagovi: Kragujevac Milojko Popović Zastava kamioni


Kapitol hil ujutro, pred obraćanje predsednika Donalda Trampa o stanju nacije, 5. februara 2019.\nNiko od pregovarača nije želeo da iznosi detalje o sporazumu, niti da kaže da li će predsednik SAD Donald Tramp dobiti sav novac koji traži za izgradnju zaida duž južne američlke granice. Međutim, saradnici u Kongresu kažu da sporazum obuhvata oko 1,4 milijarde dolara za izgradnju 88 kilometara nove ograde na granici SAD i Meksika. Takođe je predviđeno unapređenje tehnologije za skeniranje na graničnim prelazima, kao i više službenika na granici i više humanitarne pomoći.\nPoslednjih nekoliko meseci predsednik Donald Tramp zahtevao je 5,7 milijardi dolara za željeni zid na granici, što su demokrate odbacivale kao rasipničko i neefikasno. Poručivali su da će odobriti samo mere bezbednosti na granici koje ne podrazumevaju zid.\nOvaj načelni sporazum do određene mere predstavlja kompromis.\nBivši demokratski kongresmen iz tog grada na granici Beto O'Rurk, koji razmatra moguću kanidaturu za predsedničku nominaciju Demokratske stranke 2020. predvodio je šetnju protiv Trampovog zahteva o izgradnji zida.\nVIDEO Donald Tramp na mitingu o granici (engleski jezik)\n"Niko od nas neće dobiti svaku pojedinačnu stvar koju želi", rekao je senator Patrik Lejhi, demokrata koji je član pregovaračkog komiteta. "Dobićemo ono što je najbolje za Sjedinjene Države".\nNije jasno da li će Donald Tramp potpisati sporazum koji ne sadrži celokupno finansiranje za njegov izd, ali senator Ričard Šelbi, republikanac koji predvodi senatski Komitet za izdvajanja, kaže da veruje nakon rasprave sa Trampovom administracijom da će načelni sporazum dobiti podršku predsednika.\nSenator Šeli Mur Kapito, republikanka, takođe iz pregovaračkog odbora, kaže da ostaje "oprezni optimista" i da isčekuje finalizaciju detalja.\nAli, neki republikanci i dalje se protive sporazumu. Kongresmen Mark Medouz kaže da teško da je sporazum "ozbiljan pokušaj da se obezbedi granica" i kaže da "Kongres ne radi svoj posao".\nVršilac dužnosti šefa osoblja Bele kuće Mik Malvejni izjavio je za "NBC njuz" da novo zatvaranje vlade "apsoilutno ne može" da se isključi.\nTramp nije javno rekao koliko bi novca prihvatio kao kompromis za izgradnju barijere duž relativno malog dela ogromne američko-meskičke granice, koja se proteže čitavih 3.200 kilometara.


5 oktobar - Televizija LeskovacTelevizija Leskovac\n« REKONSTRUISANA SAOBRAĆAJNICA\nMANJI POŽAR U AKTAVISU »\nDanas se navršava 15 godina otkako je nakon masovnih demonstracija pristalica Demokratske opozicije Srbije, sa vlasti otišao tadašnji predsednik Savezne republike Jugoslavije Slobodan Milošević. Prema mišljenju naših sagovornika, ovaj događaj je podelio srpsku javnost. Za jedne je to prelomni trenutak koji je doveo do suštinskih promena, dok za druge predstavlja pokušaj sprečavanja prirodnog razvoja.\n„Pozitivna strana petooktobarskih promena je što su se građani Srbije izborili za fer i demokratske izbore na kojima se poštuje volja i glas građana“, tvrdi Dušan Pešić, jedan od učesnika demonstracija i član tadašnjeg Otpora. „Nakon petog oktobra Srbija se otvorila prema svetu, omogućen je dolazak stranih investitora“, ističe Pešić. „Međutim, taj tok poptpuno se preusmerio nakon ubistva premijera Srbije Zorana Đinđića.“\nZa Živojina Stefanovića, vođu tadašnjih leskovačkih socijalista, sećanje na peti oktobar dve hiljadite izaziva nelagodu, jer je, izmeđuostalog, tog dana izvršen napad na njegovu porodičnu kuću.\n„Ja sam mislio da će biti bolje i zato sam preboleo to paljenje kuće. Smatrao sam ako bude bolje mojim komšijama, biće bolje i meni. Međutim, sada je gore i meni i njima“, zaključuje Stefanović.\nPolitički analitičar Ivan Becić, smatra da je nedopustivo što Srbija još uvek nema izgrađenu kompletnu infrastrukturu, iako je nakon petog oktobra u našu zemlju došlo 70 milijardi evra neposrednih investicija. On ističe da građane najviše zanima konkretan ekonomski boljitak\nDok mladi ljudi koji su rođeni te godine i nešto ranije, ne znaju šta se tačno dogodilo petog oktobra, stariji sugrađani smatraju da su im očekivanja izneverena.\nSagovornici Televizije Leskovac slažu se da je Srbija uspela da poboljša međunarodni rejting i promenljivu vlast.


Priština sprema novi opasan korak: Sutra vanredna sednica o ujedinjenju Mitrovice\n„Koha ditore“ prethodno je javila da je cilj vanredne sednice odbornika da se amandmanima izmeni kosovski zakon o administrativnim granicama opština (Zakon br. 03/L-041), čime bi se omogućilo ujedinjenje severnog i južnog dela Mitrovice.\n„Vreme je da ispravimo greške i da povratimo severni deo grada, a da ja budem gradonačelnik ’ujedinjene‘ Mitrovice“, napisao je Agim Bahtiri na Fejsbuku nakon ostavki gradonačelnika četiri srpske opštine na severu Kosova.\nOd privremenih prištinskih institucija očekuje da, kako kaže, preduzmu „pravne radnje“ za ukidanje odluke o podeli Mitrovice na dve opštine.\nKosovska Mitrovica je podeljena nakon NATO bombardovanja 1999. godine na severni deo, u kome živi pretežno srpsko stanovništvo, i na južni deo, u kome živi pretežno albansko stanovništvo.\nNastala je, inače, po planu Martija Ahtisarija za decentralizaciju na Kosovu i Metohiji, i trebalo je da bude opština sa srpskom etničkom većinom, na području opštine Kosovska Mitrovica.\nOpština Severna Mitrovica ne postoji po aktuelnom Zakonu o teritorijalnoj organizaciji Republike Srbije od 27. decembra 2007. godine, ali je Vlada Srbije podržala izlazak na izbore i formiranje ove opštine po kosovskim zakonima.\nU Južnoj Kosovskoj Mitrovici živi oko 110.000 stanovnika i većina su Albanci, uz manje zajednice Bošnjaka, Turaka, Roma, Aškalija, Egipćana i Goranaca, dok u Severnoj Mitrovici živi oko 20.000 stanovnika, od kojih su 17.000 Srbi, a 3.000 manjine — i to najviše Albanci, Bošnjaci, Romi i ostali.\nSevernom delu pripadaju i etnički mešovita naselja Gornji Suvi Do i Donji Suvi Do.\nIz južnog dela Kosovske Mitrovice oko 8.000 Roma je, posle dolaska Kfora, raseljeno u severni deo i centralnu Srbiju.\nMost koji razdvaja južnu i severnu Mitrovicu više puta je bio mesto sukoba, a 2014. godine umesto barikada na njemu je postavljen „Park mira“.\nDve godine kasnije „Park mira“ je uklonjen i počela je rekonstrukcija mosta.


Vreme je: Nataša Bekvalac nakon agonije kroz koju je prošla odlučila se za OVAJ korak - Story\nPevačica Nataša Bekvalac napravila je pauzu u poslu zbog rođenja ćerke Katje, a onda je prošla kroz pravi pakao kada ju je suprug Luka Lazukić pretukao. Kako “Blic” saznaje, Nata je zakazala nastup 16. juna na jednom beogradskom splavu.\nPop pevačica na scenu se vraća nakon pauze od šest meseci koju je napravila nakon što se potpuno povukla u ilegalu što zbog porođaja, što zbog agonije kroz koju je prošla. Tokom gorkog perioda koji je sada iza nje pevačica nije nastupala, potpuno se povukla iz javnosti, družila se samo sa porodicom i najbližim prijateljima, a sve vreme je bila uz ćerke Hanu i Katju, od kojih se nije odvajala.\n– Nataša je odlučila da je došlo vreme da se vrati na scenu, najviše jer joj veoma nedostaje publika i povratna energija koju dobija kada je na sceni. Sve ružno ostavlja iza sebe i vraća se jača nego ikada. Najgori period života Nataša je podnela veoma teško, bila joj je potrebna sva ljubav bližnjih, uz pomoć kojih se i oporavila. Za to vreme najviše vremena je provodila sa ćerkama Hanom i Katjom na salašu koji je opremila pre svega što se dogodilo i potreban mir našla je upravo tamo. Priroda joj je pružila zaštitu, a prijatelji i porodica ljubav – kaže za “Blic” izvor blizak pevačici.\nUpravo zbog svega što se desilo Nataša je odlučila da prvi zakazani nastup održi u Beogradu. Dobila je podršku svih koji je okružuju da se vrati publici, sa kojom ima poseban odnos jer svi znaju da je tada Bekvalčeva najsrećnija.\nNataša je za sve one koji je već godinama podržavaju i vole pripremila i jedno malo iznenađenje.\n– Kako se iz različitih životnih situacija crpi inspiracija, Nataša je odlučna u nameri da sve kroz šta je prošla predstavi publici koja joj je godinama verna. Kako ne želi da daje intervjue povodom stresa koji je pretrpela, publika će kroz pesmu osetiti zbog čega se povukla. Okupila je čitav tim i bend sa kojim već godinama sarađuje i već su počeli da biraju pesme koje će snimiti tokom jeseni. Nove pesme imaće posebnu energiju, budući da će se u njima sigurno osetiti najveća emocija do sada – kaže dalje izvor.


RUČNA KOČNICA PANDEMIJE! Nemačka u predvorju policijskog časa: Moguće uvođenje noćne zabrane kretanja – Naši u svetu\nRUČNA KOČNICA PANDEMIJE! Nemačka u predvorju policijskog časa: Moguće uvođenje noćne zabrane kretanja\nObjavljeno 13/04/21 u 16:00\nfoto: Tanjug/Bernd von Jutrczenka/AP via Pool\nNemačka Vlada donela je predlog o takozvanoj „ručnoj kočnici” tokom pandemije. Ako taj dodatni paragraf Zakona o zaštiti od zaraznih bolesti bude usvojen, svaki okrug i grad u Nemačkoj biće obavezan da uvede istovetne mere u slučaju da na njihovoj teritoriji ima više od 100 novih slučajeva korone na 100.000 stanovnika u poslednjih sedam dana.\nTako je gradonačelnik grada-pokrajine Berlina Mihael Miler iz redova socijaldemokrata već rekao: „Nije velika opasnost da se uveče prošeta udvoje”, misleći na planirani policijski čas.\nOnima koji nisu nosili maske u nemačkim železnicama sledi DRASTIČNA ZABRANA\nIz Alternative za Nemačku, koja načelno kritikuje sva ograničenja i traži da se odgovornost prepusti građanima, kažu da je predlog zakona „udar na federalni poredak i demokratske principe republike”.\nCOVID 19Gerd LandsbergKorona virusMihael MilerNemačkaPandemijaPolicijski čas\nOD SREDINE MAJA PLANIRAJTE ODMOR U GRČKOJ! Ova ostrva primaju turiste, a rezervacije su već uveliko počele!


Uragan Irma poharao je Floridu, a dok su neposredno pred nevreme iz Amerike stizale slike ljudi koji se evakuišu kako bi izbegli udare uragana, sada je internet preplavljen snimcima onih koji su...\nUragan Irma pogodio je Floridu koju je potpuno poharao. A dok je većina ljudi pobegla u skloništa, oni najhrabriji ostali su da prkose vetru. Među njima je i meteorolog Majk Betis, koji je...\nUragan "Irma" pokosio Floridu\n17:38 >> 21:24\nrts.rs, Tanjug 1 komentar\nVIDEO: Prve žrtve uragana na Floridi, više od milion ljudi bez struje\nUragan "Irma" je preko Kariba i Kube, stigao do Floride. Prva su bila pogođena ostrva na krajnjem jugu, a posle nekoliko sati i kopno. U Majami Biču, koji je postao grad duhova, uveden je...\nVIDEO: Srbin u centru urgana, ekskluzivno iz Majamija\nBranimir Stanimirović je Beograđanin koji skoro dve godine živi u Majamiju. Za "Sputnjik" kaže da trenutno u tom gradu uragan "Irma" pustoši sve pred sobom, ali da na svu sreću njegov deo...\nPorođaj usred uragana, lekari dali savet telefonom


Komšić danas preuzima predsjedavanje Predsjedništvom BiH\nDužnost predsjedavajućeg Predsjedništva Bosne i Hercegovine danas, po načelu rotacije, u narednih osam mjeseci preuzima Željko Komšić, član Predsjedništva BiH iz reda hrvatskog naroda.\nOva rotacija odvija se na osnovu člana V stava (2) b. Ustava Bosne i Hercegovine, a u vezi s članom 5. stavom (2) Poslovnika o radu Predsjedništva BiH („Službeni glasnik Bosne i Hercegovine“, br. 10/13, 32/13 i 22/14).\nOn je u nedavnom intervjuu za Fenu naglasio da je organiziranje sjednica Predsjedništva BiH koje neće biti vanredne ili telefonske važno za funkcioniranje države, ali tokom proteklih osam mjeseci kada je dužnost predsjedavajućeg obavljao Milorad Dodik toga nije bilo.\nGovoreći o očekivanjima u narednom periodu, spomenuo je i pitanje novog vala pandemije koji stručnjaci najavljuju, a iako Predsjedništvo nije nadležno za oblast zdravstva vrlo često se u međunarodnim kontaktima traži upravo koordinacija s Predsjedništvom.


Hoti: Sporazum sa Evropskom bankom će pomoći kompanijama da prebrode period pandemije - Kosovo Online\nHoti: Sporazum sa Evropskom bankom će pomoći kompanijama da prebrode period pandemije\n17. Avgust 2020. • 20:19\nPremijer Kosova Avdulah Hoti poručio je večeras da će sporazum sa Evropskom bankom za obnovu i razvoj, u vrednosti od 30 miliona evra, pomoći centralnim i lokalnim preduzećima da što brže prebrode period pandemije.\nHoti je u objavi na Fejsbuk nalogu istakao da su kompanije tokom ove faze imale gubitke u prihodima i do 50 odsto kao rezultat pandemije kovid-19.\n"Ministarka Hikmete Bajrami potpisala je danas ugovor sa Evropskom bankom za obnovu i razvoj za projekat 'Zajam za likvidnost u vanrednim situacijama', vredan 30 miliona evra, namenjen centralnim i lokalnim javnim preduzećima da prođu kroz period pandemije što je lakše moguće", poručio je Hoti.\nPrema njegovim rečima, to je još jedan ugovor konkretizovan od strane kosovskog Ministarstva finansija.\nAvdulah Hoti Ministarstvo finansija sporazumi ekonomija\nSkupština ratifikovala dva međunarodna sporazuma vredna oko 150 miliona evra


Džanan Musa ponovo u najdražem dresu: Reprezentaciju vratiti na mapu svjetske košarke - Sportske.ba\n18 Novembra, 2021 19:50\nNaša ekipa je sposobna da radi stvari koje možda nismo shvatali u prošlosti. Imamo sjajnog trenera koji je pun energije, ima dosta momaka koji igraju dobro i imaju veće uloge što napredak reprezentacije čini mnogo bržim – počeo je Musa i nastavio:\n– Samo budite jedna cjelina. Kada su vremena loša, morate pokazati karakter. Nadam se da se loša vremena neće dogoditi, ali mi ćemo uvijek biti tu jedni za druge. Smatram da možemo iz prvog prozora izaći sa stopostotnim učinkom od dvije pobjede i to mora biti naš cilj – zaključio je on.\nVezane vijesti:džanana musa


Žena gleda film o ruskoj invaziji Krima u Moskvi\nPovodom obeležavanja godišnjice ruske invazije na ukrajinsko poluostrvo Krim, u Rusiji je prikazan dokumentarni film “Put do otadžbine”, u kojem je predsednik Vladimir Putin naveo da je rusko nuklearno oružje bilo u pripravnosti za vreme napetosti u Ukrajini i na Krimu.\nNa pitanje da li je rusko nuklearno naoružanje moglo biti stavljeno u pripravnost on je u filmu odgovorio: “Da, bili smo spremni to da učinimo.”\nPutin je rekao i da nije bio siguran hoće li zapadne sile vojno intervenisati kako bi zaustavili rusko preuzimanje Krima marta 2014., rekavši da je bio spreman za najgori mogući razvoj događaja.\nDodao je su ga brojni strani zvaničnici upozoravali da obustavi ruske akcije na Krimu što je odbio tvrdnjama da je "reč o ruskoj istorijskoj teritoriji naseljenoj Rusima koji su u opasnosti i ne smeju biti napušteni".\nRuski predsednik tvrdi da se zahvaljujući njegovom iskrenom i otvorenom odgovoru nijedna država nije odlučila da otpočne svetski rat.\nTakođe, naveo je da je zbačenom ukrajinskom predsedniku Viktoru Janukoviču život bio ugrožen.\n“Bilo nam je jasno na osnovu prispelih informacija da je planirano ne samo njegovo zarobljavanje već i fizička eliminacija od strane onih koji su izveli državni udar.”, rekao je Putin, misleći na trenutke kada je parlament bivšem ukrajinskom predsedniku izglasao nepoverenje prošlog marta.\nRuski predsednik je u filmu optužio Sjedinjene Države da su vukle konce udara na Janukoviča, što je ta zemlja više puta odbacivala kao laž.\n"Zvanično, ukrajinsku opoziciju su podržavali Evropljani, ali mi jako dobro znamo da su to ustvari bili naši američki partneri i prijatelji. Oni su pomagali pripremanje nacionalista i borbenih trupa”, rekao je Putin.\nAktuelni ukrajinski premijer Arsenij Jacenjuk je još osmog marta, kada je emtitovan trejler ovog filma, od Međunarodnog suda pravde u Hagu zatražio da hitno bude uvršten kao dokazni materijal ruske invazije na Krim.


Srbija Info Vesti / SA LICA MESTA: U selu Duljaj, na području opštine Suva Reka, 188 neidentifikovanih leševa\nSA LICA MESTA: U selu Duljaj, na području opštine Suva Reka, 188 neidentifikovanih leševa\n26. jul 2001.\nSuva Reka, 25. jul 2001.godine - Tražićemo dosijea svih neidentifikovanih tela i zahtevaćemo da njihova ekshumacija počne što pre, rekao je Vladimir Božović, predsednik Podkomiteta za zaštitu ljudskih prava pri Jugoslovenskom komitetu za zaštitu ljudskih prava, prilikom današnjeg obilaska lokacije UNMIK-ove grobnice u selu Duljaj, na području opštine Suva Reka.\nSofi Voters, službenik Biroa za nestala lica pri UNMIK-u, rekla je prilikom obilaska ove lokacije da se u grobnicama nalazi 188 neidentifikovanih leševa, koji potiču sa svih područja Kosova - Kosovske Mitrovice, Peći, Prizrena, Srbice, Orahovca, Uroševca, Prištine i drugih mesta, ubijenih i nestalih pre 12.juna 1999.godine. ''Tela su stavljana u plastične vreće, a zatim u drvene kovčege, na koje su zakucane metalne pločice sa brojevima i oznakama koji su stavili istražitelji haškog Tribunala'', rekla je Voters.\nOna je potvrdila da su prošle zime predstavnici OEBS-a izvršili na ovoj lokaciji iskopavanje i identifikaciju osam leševa koji su vraćeni porodicama. ''To su bila tela kosovskih Albanaca'', precizirala je Voters, dodajući da se na drugim lokacijama u opštini Suva Reka nalazi još oko 600 neidentifikovanih leševa. O mogućnosti da se na svim ovim lokacijama nalaze i srpski leševi, Votersova je rekla da se za sada radi samo o pretpostavkama.\nSuzan Manuel, portparol UNMIK-a, rekla je pred prisutnim novinarima i članovima državne delegacije da na Kosovu prema njenim saznanjima postoji još 30 grobnica koje UNMIK nije ekshumirao i da će početi taj postupak, ne precizirajući kada će to početi. ''Mi smo na lokaciji Dragodan iznad Prištine pronašli predmete i delove odeće koje smo pokazivali i predstavnicima srpske zajednice na Kosovu. Na osnovu toga je pronađeno i identifikovano osmoro Srba, a na toj lokaciji je ostalo još 65 neidentifikovanih tela'', rekla je Manuel.\nPrema njenim rečima, sledeći korak će biti uzorci kostiju i krvi, koji će se dati predstavnicima Albanaca, Srba i Roma. ''To je jako dug proces. Prema onome što su mi rekli eksperti, takav - stari način rada je najpouzdaniji.''\nO lokacijama u Suvoj Reci, Manuelova je rekla da je utisak lokalne zajednice da se radi o albanskim leševima. Na pitanje, šta je sa nestalim Srbima i drugim nealbanskim življem nestalim na Kosovu, ona je odgovorila: ''Nemamo nikakve konkretne informacije. Nadamo se da će biti pronađeni, ali nismo sigurni da su živi.'' Ona je predstavnicima državne delegacije predočila da ostale lokacije u opštini Suva Reka, na kojima se nalaze neidentifikovani leševi, nisu bezbedne za obilazak, dodavši pri tom i da nisu obeležena i označena kao UNMIK-ove grobnice u selu Duljaj.\nDržavna delegacija koju su činili - Vladimir Božović, predsednik Podkomiteta, Gradimir Nalić, savetnik predsednika SRJ za ljudska prava, profesor Sudske medicine na prištinskom Univerzitetu Saša Dobričanin i Vujadin Otašević, profesor Sudske medicine na Univerzitetu u Nišu, prvi put su bili u prilici da obiđu jednu lokaciju sa neidentifikovanim leševima na Kosovu i Metohiji. Oni su izrazili nezadovoljstvo izgledom ove lokacije - koja se prostire na 70 ari i koja je formirana oktobra 2000.godine, a profesor Dobričanin je naglasio da se radi o vrlo neuređenoj i loše čuvanoj lokaciji.\nVladimir Božović, predsednik Podkomiteta i Gradimir Nalić, savetnik za ljudska prava predsednika SRJ Vojislava Koštunice, insistirali su pred predstavnicima UNMIK-a da ekshumacija i proces identifikacije leševa počne odmah i na ovoj i na drugim lokacijama širom Kosova i Metohije, protestujući ovom prilikom što nije omogućena poseta i drugim lokacijama u Suvoj Reci.\n''Nezadovoljni smo ovom posetom i to potvrđuje naš stav se ovaj problem mora rešavati na visokim nivoima, a to znači sa vladama zemalja, čije su trupe ovde prisutne. Predstavnici UNMIK-a daju vrlo nepouzdane i površne informacije, koje ne predstavljaju rešenje za naš narod i državu'', rekao je Božović.


U BiH i na Kosovu nezadovoljni zbog Nobela Handkeu | Analitika - Informativni Portal\nU BiH i na Kosovu nezadovoljni zbog Nobela Handkeu\nU BiH i na Kosovu je nezadovoljstvo zbog današnje dodjele Nobelove nagrade za književnost austrijskom piscu Peteru Hadkeu, kome zamjeraju da je bio "obožavalac" Slobodana Miloševića i "negacionista" zločina počinjenih tokom rata 1990-ih godina.\nObjavljeno: 10. 10. 2019 - 20:38\nBivši glumac iz BiH Nermin Tulić, koji je teško ranjen tokom opsade Sarajeva, prokomentarisao je na Tviteru odluku o Nobelu "smajlijem koji povraća".\nSarajevski liberalni političar Reuf Bajrović izjavio je da ne razumije odluku žirija Švedske akademije, koja smatra da je "Handke izvanredni pisac i da je njegova podrška Slobi (Slobodanu Miloševiću) i genocidu dio njegovog velikog opusa".\nEmir Suljagić, koji je preživeo masakr u Srebrenici, sada profesor međunarodnih odnosa u Sarajevu, napisao je na društvenim mrežama na engleskom: "Poklonik Miloševića i negacionista dobija Noebelovu nagradu za književnost.... Kakvo vrijeme...".\nList "Koha ditore" na Kosovu je takođe komentarisao Nobelovu nagradu Handkeu, navodeći da je on "obožavalac Miloševića i negacionista".\nSarajevski pisac Ahmed Burić smatra da Handkeova podrška Miloševiću svjedoči da mu tada "nije bilo dobro".\n"Književni kriterijumi moraju da budu iznad politike. Neki njegovi (Handkeovi) tekstovi 1980-ih godina su zaista remek-djela", rekao je Burić.\nHandke je 1996. godine, godinu po završetku ratova u BiH i Hrvatskoj, napisao pamflet "Pravda za Srbiju" koji je izazvao polemiku.\nAustrijski pisac je takođe žestoko kritikovao 1999. godine NATO zbog bombardovanja Srbije.\nHandke je 2006. godine prisustvovao Miloševićevoj sahrani.\n"Takozvani svijet nije svijet. Ja ne znam istinu, ali gledam, slušam, osjećam, sjećam se, pitam se. Zbog toga sam danas ovdje, sa Jugoslavijom, sa Srbijom i sa Slobodanom Miloševićem", rekao je tada Handke.\nPeter Handke (1942) nagrađen je za "uticajni rad koji je u okviru lingvističke kreativnosti istraživao periferiju i jedinstvenost ljudskog iskustva", napisala je švedska Akademija.\nHandke je esejista, scenarista, prevodilac, a na srpskom jeziku ima objavljena djela "Veliki pad", "Popodne pisca" i "Juče na putu".\nHandke iznenađen odlukom\nAustrijski pisac Peter Handke izjavio je danas da je iznenađen odlukom da dobije Nobelovu nagradu za književnost ocjenjujući da je to "veoma hrabra odluka" poslije "svih svađa" uzrokovanih njegovim radom i angažmanom.\n"Poslije svih tih svađa, iznenađen sam. Takva odluka je veoma hrabra za Švedsku akademiju", rekao je Handke u svom domu u Šavilu, nadomak Pariza.\nHandke je tokom svoje karijere nekoliko puta rekao da treba ukinuti Nobelovu nagradu za književnost koju smatra kao "lažnu kanonizaciju koja ne donosi ništa čitaocu".\nPisac je priznao da je bio iznenađen telefonskim pozivom iz Švedske.\n"Zbog svih problema koje sam imao, nikad ne bih pomislio da bi mene izabrali", rekao je Handke koji je izazvao polemike zbog prosrpskih stavova i kritike na račun bombardovanja Srbije od strane NATO-a.\nHandke je 2006. godine prisustvovao sahrani Slobodana Miloševića.\nNa pitanje šta o tome danas misli, Handke je odbio bilo kakav politički stav.\n"Moja priroda je priroda jednog pisca, ne jednog novinara", rekao je on.\nO stavu o Nobelovoj nagradi, rekao je da je kritikovao to priznanje kao čitalac, ali da danas tako ne misli. Potvrdio je da će otići u Stokholm na ceremoniju uručenja nagrade.\nHandke je esejista, scenarista, prevodilac, a na srpskom ima objavljena djela "Veliki pad", "Popodne pisca", "Juče na putu".\nTagovi: peter handke Nobel Kosovo Bosna